title: Toni Ulmen

text: Ulmen perusti 1900-luvun alussa autotalo Gebrüder Ulmenin (nyk. autotalo Ulmen) yhteistyössä veljiensä Peterin ja Andreaksen kanssa.


title: Nino Vaccarella

text: Nino Vaccarella (s. 4. maaliskuuta 1933 Palermo, Italia) on entinen italialainen F1-kuljettaja. Hän osallistui viiteen F1-osakilpailuun kausilla 1961–1962 ja 1965. Hän oli parhaimmillaan yhdeksäs Italian GP:ssä 1962. Hän osallistui myös useisiin MM-sarjaan kuulumattomiin kilpailuihin.


title: Nino Vaccarella

text: Vaccarella voitti vuoden 1964 Le Mansin 24 tunnin kilpailun. Hänestä tuli paikallinen sankari voittaessaan Targa Florion kilpailun vuonna 1965. Hän uusi voittonsa vuosina 1971 ja 1975.


title: Togon alueet

text: Togo on jaettu hallinnollisesti viiteen alueeseen ("régions", yksikössä "région"), jotka ovat luetteloituna alla eteläisimmästä pohjoisimpaan. Alueet on puolestaan jaettu 30:een prefektuuriin ja yhteen kuntaan (Lomé).


title: Togon alueet

text: Togon nykyinen jako muodostettiin vuonna 1955, kun siirtomaa-ajan hallintoalueet lakkautettiin ja muodostettiin neljä aluetta (Centrale, Maritime, Plateaux, and Savanes). Vuonna 1981 Centralen ja Savanes´n aluista lohkaistiin Karan alue.


title: Savanes (Togo)

text: Savanes on Togon viidestä alueesta pohjoisin. Savanes’n asukasluku on arviolta noin 610 000 (2006) ja pinta-ala 8 603 km². Alueen pääkaupunki on Dapaong.


title: Savanes (Togo)

text: Savanes’n alue rajoittuu idässä Beniniin, lännessä Ghanaan, pohjoisessa Burkina Fasoon ja etelässä Karan alueeseen.


title: Savanes (Togo)

text: Savanes’n alue koostuu neljästä prefektuurista:


title: Marie-Christine Cazier

text: Marie-Christine Cazier (ent. Balo, s. 23. elokuuta 1963 Pariisi, Ranska) on entinen ranskalainen pikajuoksija.


title: Marie-Christine Cazier

text: Cazier saavutti urallaan viisi arvokisamitalia, joista kaksi ulkoradoilla. Ateenan EM-kilpailuissa 1982 hän sijoittui 200 metrin juoksussa kahdeksanneksi ajalla 23,08 s ja saavutti 4 × 100 metrin viestijuoksussa pronssia ajalla 42,69 s. Stuttgartin EM-kilpailuissa 1986 hän saavutti 200 metrillä hopeaa uransa parhaalla ajalla 22,32 s ja oli mukana viestijoukkueessa, joka sijoittui neljänneksi ajalla 43,11 s. Splitin EM-kilpailuissa 1990 hän kilpaili 400 metrin aitajuoksussa mutta karsiutui jo alkuerissä. Soulin 1988 olympialaisissa Cazier ei menestynyt. Kaksissa MM-kilpailuissa hänen parhaat saavutuksensa olivat 200 metrin juoksun välieräpaikka Roomassa 1987 sekä 4 × 100 metrin viestin seitsemäs sija Helsingissä 1983 ajalla 43,40 s ja kahdeksas sija Roomassa 1987 ajalla 43,75 s.


title: Marie-Christine Cazier

text: Sisäratojen MM-kilpailuissa Cazier saavutti Pariisissa 1985 hopeaa 200 metrillä ajalla 23,33 s. Indianapolisissa 1987 hän karsiutui 200 metrin välierissä. Sevillassa 1991 hän sijoittui 4 × 400 metrillä viidenneksi ajalla 3.34,05.


title: Marie-Christine Cazier

text: Sisäratojen EM-kilpailuissa Cazier saavutti 200 metrillä hopeaa Göteborgissa 1984 ajalla 23,68 s ja pronssia Liévinissä 1987 ajalla 23,40 s. Vuosina 1982 ja 1990 hän karsiutui 200 metrin välierissä. Milanossa 1982 hän sijoittui 60 metrin juoksussa viidenneksi ajalla 7,35 s ja vuotta myöhemmin Budapestissa hän oli samalla matkalla kuudes ajalla 7,38 s.


title: Marie-Christine Cazier

text: Cazier voitti Ranskan ulkoratojen mestaruuden 100 metrillä vuonna 1985, 200 metrillä vuosina 1985–1988 sekä 400 metrin aidoissa vuosina 1990–1991. Sisäratojen mestaruuden hän voitti 60 metrillä vuonna 1982 sekä 200 metrillä vuosina 1984, 1985, 1987 ja 1990. Hän paransi 200 metrillä kolmasti Ranskan ennätystä vuonna 1986: heinäkuussa hän juoksi Épinalissa ajan 22,51 s sekä elokuussa Stuttgartin EM-kilpailuissa ajat 22,45 ja 22,32 s. Viimeksi mainitun ennätyksen alitti Marie-José Perec kesäkuussa 1991. Sisäradoilla Cazier juoksi 200 metrillä Ranskan ennätyksen 23,33 s Pariisin MM-kilpailuissa 1985.


title: Kätketty aarre

text: Kätketty aarre ("Moonfleet") on Fritz Langin ohjaama yhdysvaltalainen seikkailuelokuva vuodelta 1955. Se pohjautuu J. Meade Falknerin romaaniin, ja elokuvan pääosissa ovat Stewart Granger, George Sanders, Joan Greenwood ja Viveca Lindfors


title: Kätketty aarre

text: MGM oli hankkinut Falknerin romaanin filmatisointioikeudet ja tuottanut teoksesta elokuvakäsikirjoituksen vuonna 1952. Tämän jälkeen projekti jäi kuitenkin hetkeksi hyllylle, kunnes tuottaja John Houseman otti sen tuotantoon. Houseman valitsi Langin ohjaajaksi elokuussa 1954.


title: Kätketty aarre

text: "Kätketyn aarteen" kuvaukset alkoivat elokuun puolessa välissä. Sen budjetti oli 1,9 miljoonaa dollaria. Kuvaukset saatiin päätökseen kahden kuukauden päästä. Ensi-iltansa elokuva sai kesäkuussa 1955. Se ei ollut Yhdysvalloissa menestys, mutta Euroopassa kriitikoiden arvostus oli selvästi parempi. Euroopan-levitykseen elokuva päätyi vasta muutama vuosi myöhemmin. Pariisissa "Kätketty aarre" oli ensi-illassa 1960. Ranskassa elokuva sai myös kriitikkopalkinnon ennen Robert Bressonin "Taskuvarasta" ja Ingmar Bergmanin "Kasvoja".


title: Liliane Gaschet

text: Liliane Gaschet (s. 16. maaliskuuta 1962 Fort-de-France, Martinique) on entinen ranskalainen pikajuoksija. Hän edusti Ranskaa kolmissa arvokisoissa vuosina 1982–1984.


title: Liliane Gaschet

text: Gaschet sijoittui Ateenan EM-kilpailuissa 1982 seitsemänneksi 200 metrin juoksussa ajalla 22,97 s ja saavutti 4 × 100 metrin viestijuoksussa pronssia ajalla 42,69 s. Helsingin MM-kilpailuissa 1983 hän karsiutui 200 metrin välierissä ajalla 23,37 s ja sijoittui pikaviestissä seitsemänneksi ajalla 43,40 s. Los Angelesin 1984 olympialaisissa hän karsiutui 100 metrin välierissä ajalla 11,68 s (alkuerissä hän juoksi ajan 11,42 s) sekä sijoittui 200 metrillä kahdeksanneksi ajalla 22,86 s (välierissä hän juoksi uransa parhaan ajan 22,73 s) ja 4 × 100 metrin viestissä neljänneksi ajalla 43,15 s.


title: Liliane Gaschet

text: Liliane Gaschet voitti Ranskan mestaruuden 200 metrin juoksussa sisäradoilla vuonna 1983 ja ulkoradoilla vuonna 1984. Hän paransi Ranskan ennätystä 4 × 100 metrillä kerran ja 4 × 200 metrillä kahdesti.


title: Yle Klassinen

text:
Yle Klassinen (aiemmin Ylen Klassinen) on vuonna 1999 perustettu Yleisradion digitaalinen radiokanava, jolla soitetaan vuorokauden ympäri (24 h) klassista musiikkia, kuten esim. sinfonioita, konserttoja sekä muita sävel- ja lauluteoksia. Kanavaa voi seurata digitaali-tv:n virittimen (tai analogi-tv:n digisovittimen) radiovalikosta, itsenäisellä (stand-alone) nettiradiolla
(esim. Terratec Noxon) tai tietokoneella (esim. WinAmp-sovellus). Tavallisella analogisella radiovastaanottimella Yle Klassinen ei kuulu.


title: Yle Klassinen

text: Yle Klassisen ohjelmisto on jaettu neljään osioon vuorokauden mukaan: aamu-, päivä-, ilta- ja yöklassiseen. Kanavalla soitettavien teosten kuuluttaja on myös kanavan tuottajana toimiva Jari Rantschukoff.


title: Yle Klassinen

text: Kanavalla soivat Yleisradion oman orkesterin Radion sinfoniaorkesterin (RSO) tulkinnat, Ylen omat kantanauhatallenteet sekä Euroopan Yleisradioliitto EBU:n konsertit ja teemapäivät. Kesäaikana Yle Klassisessa kuullaan konsertteja maailman suurimmalta klassisen musiikin festivaalilta BBC:n Promeilta.


title: Captain Olimar

text: Captain Olimar () on Shigeru Miyamoton luoma pelihahmo, joka seikkailee "Pikmin"-pelisarjassa. Tämä hahmo esiintyy myös "Super Smash Bros. Brawlissa" pelattavana hahmona kuuluen valmiisiin hahmoihin.


title: Huulipunamurhaaja

text: Huulipunamurhaaja ("While the City Sleeps") on Fritz Langin ohjaama yhdysvaltalainen film noir -elokuva vuodelta 1956. Se perustuu Charles Einsteinin kirjoittamaan romaaniin "The Bloody Spur" William Heirensin Chicagon alueella tekemistä murhista. Elokuvassa esiintyvät muun muassa Dana Andrews, Rhonda Fleming, George Sanders ja Howard Duff.


title: Huulipunamurhaaja

text: Elokuva kuvattiin nopeasti kesällä 1955. Ensi-iltansa se sai vajaa vuosi myöhemmin. "Huulipunamurhaaja" sai suhteellisen suotuisat arviot, ja sitä pidettiin hyvänä jännityselokuvana.


title: Miikka Matikka

text: Miikka Matikka (s. 12. joulukuuta 1986 Imatra) on suomalainen pesäpalloilija, joka edustaa kaudella 2017 Imatran Pallo-Veikkoja. Hänet valittiin vuonna 2007 vuoden tulokkaaksi.


title: Miikka Matikka

text: Matikka aloitti Superpesiksessä 2007 Hyvinkään Tahkossa. Hän sai heti ensimmäisellä kaudellaan kultaa ja hänet valittiin vuoden tulokkaaksi. Ennen ensimmäisiä Superpesis-otteluitaan Matikka pelasi Riihi-Pesiksessä, Järvenpään Pesiksessä, Imatran Pallo-Veikoissa sekä Kouvolan Pallonlyöjissä. Matikka loukkaantui ampumavälikohtauksessa 26.5.2012. Samassa joukkueessa pelannut Topi Koistinen kuoli saamiinsa vammoihin.


title: Anomodontia

text: Anomodontia on sukupuuttoon kuollut terapsidien alalahko. Useimmat anomodontit olivat kasvinsyöjiä, ja niiden monimuotoisin ja menestynein ryhmä on Dicynodontia. Dikynodonteista "Lystrosaurus" oli menestynein. Se on laajimmalle levinnyt selkärankainen maaeläin maapallon historiassa. Anomodontit ilmestyivät permikauden keskivaiheilla noin 269 miljoonaa vuotta sitten ja hävisivät myöhäistriaskaudella noin 215 miljoonaa vuotta sitten. Saattaa kuitenkin olla että viimeiset alalahkoon kuuluneet lajit selvisivät varhaisliitukaudelle n. 110 miljoonaa vuotta sitten asti, mikäli eräs sirpaleinen löytö osoittautuu dikynodontiksi. Anomodontit olivat permikauden lopulla ja triaskaudella hallitsevia kasvinsyöjiä. Basaalisimmilla (”primitiivisimmillä”) Anomodontian jäsenillä on vielä kokonainen hampaisto, kuten "Biseridensin" erilaistuneet hampaat, mutta myöhemmiltä anomodonteilta kuten Dicynodontian edustajilta hampaat puuttuvat lähes kokonaan tai jopa täysin. Hampaiden sijasta niillä oli keratiinista muodostunut nokka.


title: Anomodontia

text: Tämä kladogrammi perustuu kallon ominaisuuksiin, sillä useimmat näistä terapsideista tunnetaan vain kallon perusteella. Jun Liu, Bruce Rubidge & Jinling Li (2009):


title: Anomodontia

text: Rubidge & Sidor (2001):


title: Index Ventures

text: Index Ventures on eurooppalainen pääomasijoitusyhtiö, joka toimii venture capital -rahoittajana. Yhtiön päämaja on Genevessä, Sveitsissä. Se hallinnoi noin 1,5 miljardin euron sijoitusomaisuutta. Yhtiö on kerännyt perustamisensa jälkeen viisi venture-rahastoa ja yhden kasvurahaston.


title: Index Ventures

text: Index Ventures sijoittaa pääasiassa ICT- ja biotekniikkayrityksiin Euroopassa ja Israelissa. Sen menestyksekkäimmät sijoitukset ovat Betfair, Skype ja MySQL.


title: Index Ventures

text: Vuonna 2007 yrityksen osakas Daniel Rimer nimettiin Forbesin "Midas List" -rankingissa maailman 25 parhaan venture capital -kaupantekijän joukkoon. Hän on yksi Index Venturesia pyörittävästä Rimerin veljesnelikosta.


title: Christer Engelhardt

text: Christer Engelhardt (s. 1969) on ruotsalainen sosiaalidemokraattipuolueen poliitikko. Hän on istunut vuodesta 2002 valtiopäivillä, jossa hän edustaa Gotlannin läänin vaalipiiriä. Hän on varsinaiselta ammatiltaan diakoni.


title: Christer Engelhardt

text: Gotlannin saarella syntynyt ja kasvanut Engelhardt asuu Visbyssä vaimonsa ja kahden poikansa kanssa. Hän työskentelee diakonina Visbyn tuomiokirkkoseurakunnassa. Hän on paitsi valtiopäiväedustaja, myös Gotlannin kunnan kunnanvaltuuston jäsen.


title: Nanay

text: Nanay on yksi Amazonin sivujoista. Nanayn pituus on noin 300 kilometriä. Se kulkee Napojoen länsipuolella, Tigrejoen itäpuolella ja yhtyy Amazonin pääuomaan Perussa Iquitosin kaupungin luona.


title: Nanay

text: Jokivarressa kasvaa tulvametsiä, joiden suojelemiseksi on perustettu Allpahuayo-Mishanan suojelualue 23 kilometriä Iquatosista etelään. Nanayn veden laatu on hyvä. Akvaariokalojen kauppiaat käyttävät sitä kalojen kasvattamiseen, ja ilmeisesti kahden heille sattuneen onnettomuuden seurauksena jokeen on levinnyt värikäs kiekkokalakanta.


title: Juan Alberto Schiaffino

text: Juan Alberto Schiaffino Villano (28. heinäkuuta 1925 Montevideo, Uruguay – 13. marraskuuta 2002 Montevideo, Uruguay) oli uruguaylais-italialainen jalkapalloilija. Hän edusti urallaan sekä Uruguayta että Italiaa MM-tasolla. Seurajoukkueuransa aikana hän edusti uruguaylaista Peñarolia sekä italialaisia AC Milania ja AS Romaa. Hän voitti Uruguayn riveissä maailmanmestaruuden Brasilian MM-kisoissa 1950. Hän teki loppuottelussa Brasiliaa vastaan 1–1-tasoitusmaalin. Milanin riveissä Schiaffino voitti kolme Italian-mestaruutta.


title: Diego Marani

text: Diego Marani (s. 1959 Tresigallo, Ferrara, Italia) on italialainen kirjailija ja kääntäjä Euroopan unionin neuvostossa Brysselissä.


title: Diego Marani

text: Marani on kehittänyt 1996 alun perin huumorimielessä keinotekoisen europanto-kielen, joka on eräänlainen vapaa ja luova yhdistelmä Länsi-Euroopan kielistä, parodia esperanton ideasta sekä samalla kannanotto englannin kielen ylivaltaa vastaan. Marani on kirjoittanut europantoksi artikkeleita sekä novellikokoelman "Las adventures des inspector Cabillot", joka ilmestyi Ranskassa 1998.


title: Diego Marani

text: Vuonna 2000 Maranilta ilmestyi osittain Suomeen sijoittuva romaani "Nuova grammatica finlandese" (käännetty suomeksi nimellä "Sotilas ilman menneisyyttä" 2003). Romaani on saanut useita palkintoja, muun muassa yhden Italian arvostetuimmista kirjallisuuspalkinnoista, "Premio Grinzane Cavour", vuonna 2001. Maranin toinen palkittu romaani on "L'ultimo dei vostiachi" (2001, suomennettuna "Viimeinen vostjakki" 2004), joka sai "Premio Campiello" -palkinnon 2002.


title: Diego Marani

text: Marani kertoo opiskelleensa suomea voidakseen kääntää suomesta italiaksi ja innostuneensa suomen vaikeasta kieliopista monine sijamuotoineen. Niistä erityisen kiehtovana hän pitää abessiivia, jonkin puuttumista kuvaavaa muotoa, jossa hän näkee jotakin tyypillisen suomalaista. Sijamuodoista Marani on todennut: "Teillä on adessiivi, ablatiivi ja allatiivi. Miksi ihmeessä ette keksineet sellaista sijamuotoa kuin aperitiivi!"


title: Konsulinsaari

text: Konsulinsaari on pieni saari Tampereen Jussinkylässä Tammerkosken yläjuoksulla.


title: Konsulinsaari

text: Saari sai nykyisen nimensä konsuli F. E. Wahlgrenista, joka oli Tampereen Pellava- ja Rautateollisuus Oy:n toimitusjohtajana 1869–1881 ja isännöi saarta osana yhtiön maita. Saarta kutsuttiin myös Wahlgrenin saareksi, mutta Konsulinsaaresta tuli uusi pysyvä nimi. Aiemmin saarella on ollut useita nimiä. Se on tunnettu nimillä Koivusaari, Marieholm, Koskensaari sekä Pikkusillan vieressä oleva saari.


title: Konsulinsaari

text: Vuonna 1858 Konsulinsaaren kautta rakennettiin kapea, pelkästään kävelyyn tarkoitettu puinen Pikkusilta. Se oli aikanaan toinen Tammerkosken ylittävä silta. Tuolloin Hämeensillan paikalla ollutta siltaa kutsuttiin Isoksisillaksi.


title: Konsulinsaari

text: Vuonna 1882 saareen rakennettiin kahvila-ravintola, joka toimi vuoteen 1897 saakka. Silloin alettiin rakentaa nykyistä Satakunnansiltaa, ja sillan valmistuttua vuonna 1900 kulkuyhteys saareen katkesi. Samalla suuri osa saaresta jäi sillan alle. Vuonna 1901 saareen vielä suunniteltiin uutta ravintolaa ja arkkitehti Birger Federleyltä tilattiin ravintolalle piirustukset, mutta suunnitelmasta luovuttiin. Tämän jälkeen saari on ollut käyttämättömänä.


title: Konsulinsaari

text: Syksyllä 2016 saaressa tehtiin kunnostustöitä ja sinne sijoitettiin Matti Hauptin veistämä Kultakutri. Veistos on ollut aiemmin esillä Pyynikillä Joselinin niemellä.


title: Stylophora

text: Stylophora on kivikorallien suku, johon kuuluu kahdeksan lajia. Joitakin nistä pidetään akvaariossa. Korallin haarojen päät ovat tylpän nuijamaiset ja lyhyiden tentakkeleiden peitossa. Väri on ruskehtava tai violetinsävyinen ja vaalenee usein haarojen kärkiä kohti.


title: Stylophora

text: Suvun lajeja tavataan sekä koralliriuttojen rinteillä että tasangoilla ja laguuneissa.


title: Sequoia Capital

text: Sequoia Capital on yhdysvaltalainen pääomasijoitusyhtiö, joka toimii venture capital -rahoittajana. Sequoiaa pidetään yhtenä ICT-alan ja Piilaakson maineikkaimmista venture capital -rahoittajista, koska se on alan pitkäikäisimpiä ja on toimintansa aikana rahoittanut suurta osaa alan kaikkein merkittävimmistä yrityksistä. Näihin kuuluvat muun muassa Apple, Atari, Cisco Systems, Electronic Arts, Flextronics, Google, NVIDIA, Oracle, PayPal, Yahoo! ja YouTube. Sequoia on yhtiön itsensä mukaan ollut ensimmäinen rahoittaja yrityksille, jotka muodostavat nykyisellään 10 prosenttia koko NASDAQ-teknologiapörssiin listautuneiden yritysten yhteenlasketusta markkina-arvosta.


title: Sequoia Capital

text: Sequoialla on Menlo Parkissa, Kaliforniassa sijaitsevan pääkonttorin lisäksi viisi toimistoa, muun muassa Kiinassa, Intiassa ja Israelissa.


title: Sequoia Capital

text: Don Valentine, Randy L. Ditzler, Greg McAdoo, Michael Moritz, Douglas Leone, Gaurav Garg, Michael Goguen, Mark Stevens, Jim Goetz, Roelof Botha ja Mark Kvamme.


title: Sequoia Capital

text: Vuosina 2006 ja 2007 yrityksen osakas Michael Moritz nimettiin Forbesin maailman 25 parhaan venture capital -kultasormien "Midas List" -rankingissa ensimmäiseksi.


title: Sotilas ilman menneisyyttä

text: Sotilas ilman menneisyyttä () on italialaisen kirjailijan ja kielenkääntäjän Diego Maranin osittain Suomeen sijoittuva romaani. Se on saanut useita palkintoja, muun muassa yhden Italian arvostetuimmista kirjallisuuspalkinnoista, "Premio Grinzane Cavour", vuonna 2001. Teos julkaistiin suomeksi vuonna 2003 Leena Taavitsainen-Petäjän kääntämänä.


title: Sotilas ilman menneisyyttä

text: Teos kertoo haavoittuneesta muistinsa menettäneestä miehestä, joka tuodaan suomalaisen lääkärin hoidettavaksi Triesten sotilassairaalaan Italiaan vuonna 1943. Koska miehellä on päällään Suomen armeijan sotilaspuku, jossa lukee nimi Sampo Karjalainen, lääkäri päättää siirtää hänet hoitoon Helsinkiin, toivoen että kotimaan ympäristö ja sen tutut ärsykkeet auttaisivat miehen muistia palautumaan.


title: Sotilas ilman menneisyyttä

text: Mies matkustaa Suomeen ja alkaa etsiä juuriaan. Hän opiskelee suomen kieltä ja tutustuu Olof Koskela -nimiseen pappiin, jonka koskenkorvanhuuruiset innostuneet privaattiluennot auttavat häntä pääsemään sisälle Kalevalan maailmaan. Myöhemmin päähenkilö tutustuu sairaanhoitajaan nimeltä Ilma Koivisto, mutta koska mies tunne edes itseään, hänen on äärimmäisen vaikeaa päästää ketään toista lähelleen, puhumattakaan seurustelusuhteeseen antautumisesta. Aivan romaanin lopussa Sampo Karjalaisen arvoitus alkaa paljastua.


title: Sosialistinen patriotismi

text: Sosialistinen patriotismi on käsite, jossa sosialismi ja patriotismi yhdistyvät. Sosialistisella patriotismilla tarkoitetaan patriotismia sosialistista isänmaata kohtaan. Kommunistit katsovat sosialistisen isänmaan olevan "tukikohta" maailmanvallankumoukselle. Tämä tarkoittaa, että sosialistinen patriotismi on samalla sekä sosialistisen isänmaan puolustamista, että internationalistista maailmanvallankumouksen tukemista.


title: Sosialistinen patriotismi

text: Ensimmäisen maailmansodan aikana Lenin ja muut vallankumoukselliset sosialistit kutsuivat kotimaidensa kapitalistihallituksia puolustaneita sosialidemokraatteja sosiali-patriooteiksi. "Sosialistisella patriotismilla" oli myönteinen merkitys, kun taas "sosiali-patriotismilla" viitattiin negatiivisesti sosialidemokraatteihin, jotka kannattivat ensimmäiseen maailmansotaan osallistumista. Bolševikit kannattivat niin sanottua vallankumouksellista defaitismia. Lokakuun vallankumouksen jälkeen sosialistisen patriotismin termi vakiintui ja siitä muodostui myöhemmin myönteinen ilmaus, jolla kuvattiin neuvostokansalaisen isänmaallisuutta.


title: Sosialistinen patriotismi

text: Kommunistien mukaan ylempien valtaluokkien päämääriä ajavan sodan häviäminen ajoi työväenluokan ja vallankumouksellisten asiaa. Leninin mukaan esimerkiksi japanilainen porvarisluokka edisti venäläisen työväenluokan ja samalla vallankumouksellisen asiaa voittaessaan Venäjän–Japanin sodan 1905. Ensimmäiseen maailmansotaan mennessä sosialististen suuntausten ero oli kasvanut. Sosialidemokraattiset menševikit kannattivat sotavalmisteluja kun vallankumoukselliset bolševikit tukeutuivat defaitismiin. Sodan sytyttyä osa menševikeistä loikkasi bolševikkeihin loppujen osallistuessa sotaponnistukseen.


title: Sosialistinen patriotismi

text: Vuoden 1917 lokakuun vallankumouksen jälkeen menševikit jakautuivat Venäjän sisällissodan eri puolille. Bolševikkien voitettua mensevismiä ruvettiin purkamaan ja lopulta Venäjän sosiaalidemokraattinen työväenpuolue kiellettiin vuonna 1921. Koska kommunistit pyrkivät maailmanvallankumoukseen ilman rajoja, käsitteitä isänmaa ja isänmaallisuus pidettiin alkuun taantumuksellisina ja vastavallankumouksellisina. Marxin ja Engelsin mukaan "proletariaatilla ei ole isänmaata".


title: Sosialistinen patriotismi

text: 1920-luvulla kävi ilmi, ettei maailmanvallankumous tule toteutumaan niin nopeasti kuin kommunistit olivat otaksuneet. Stalinin aikana ruvettiin ajattelemaan, että Neuvostoliitto toimisi lopulta koittavan maailmanvallankumouksen keskuksena ja airuena. Hakiessaan kansansuosiota vielä epävakaalle järjestelmälle Stalin alkoi palauttaa kansallishenkeä. Porvarillinen nationalismi säilyi yhä vastavallankumouksellisena käsitteenä, mutta sosialistisesta patriotismista tuli nyt yksi edellytyksistä mallikansalaisuudelle. Näin Marxin ja Engelsin ajatus isänmaattomasta proletariaatista korvattiin uudella lauseella "Neuvostoliitto on maailman proletariaatin isänmaa".


title: Sosialistinen patriotismi

text: Neuvostoliittolaiset käyttivät osallistumisestaan toiseen maailmansotaan nimeä "suuri isänmaallinen sota".


title: Charles Einstein

text: Charles Einstein (2. elokuuta 1928 Boston, Massachusetts – 7. maaliskuuta 2007 Michigan City, Indiana) oli yhdysvaltalainen toimittaja ja erityisesti urheilutoimittaja. Hän kirjoitti muun muassa romaanin "The Bloody Spur", johon Fritz Langin ohjaama elokuva "Huulipunamurhaaja" perustuu. Hänen isänsä oli koomikko Harry Parke, ja Albert Brooks on hänen velipuolensa.


title: Alcides Ghiggia

text: Alcides Edgardo Ghiggia (22. joulukuuta 1926 Montevideo, Uruguay – 16. heinäkuuta 2015 Uruguay) oli uruguaylais-italialainen jalkapalloilija. Hän edusti Uruguayta Brasilian MM-kisoissa 1950 ja teki ratkaisevan 2–1-maalin loppusarjan ottelussa, joka varmisti Uruguayn voiton Brasiliasta. Koko turnauksessa Ghiggia pelasi neljä ottelua ja teki niissä neljä maalia.


title: Alcides Ghiggia

text: Ghiggia kuoli 16. heinäkuuta 2015. Hän oli Uruguayn legendaarisen mestarijoukkueen viimeinen elossa ollut pelaaja.Kuolinpäivä on sama kuin loppuottelun voitto vuonna 1950, siis tasan 65 vuotta myöhemmin.


title: Herman’s Hermits (albumi)

text: Herman’s Hermits on samannimisen brittiläisen yhtyeen vuonna 1965 julkaistu debyyttialbumi. Sille sisältyvät suuret hitit ”I’m into Something Good” ja ”Mrs. Brown, You’ve Got a Lovely Daughter”.


title: Aleksi (Joensuun piispa)

text: Joensuun piispa Aleksi (siviilinimeltään Pertti Rantala; 13. huhtikuuta 1941, Korpivaara – 22. tammikuuta 1984, Joensuu) oli Suomen ortodoksisen kirkon apulaispiispa.


title: Aleksi (Joensuun piispa)

text: Pertti Rantala valmistui kuusiluokkaisesta pappisseminaarista vuonna 1966. Hän toimi uskonnonopettajana Jyväskylässä vuoteen 1973 ja oli kesälomiensa aikana kanttorina Valamossa. Hän oli kiinnostunut slaavinkielestä. Igumeni Simforian opetti hänelle kieltä ja luostariperinnettä. Rantala avusti kanttoriosaamisellaan myös Lintulan luostaria, jossa hänestä tulikin hyvin arvostettu.


title: Aleksi (Joensuun piispa)

text: Kun isä apulaispiispa Leo valittiin Oulun piispaksi, hänen tilalleen apulaispiispan virkaan valittiin Pertti Rantala. Hän vihkiytyi munkiksi nimellä Aleksi, ja sen jälkeen hänet vihittiin diakoniksi, papiksi, arkkimandriitaksi ja lopulta piispaksi Valamon luostarissa. Piispallisen päähineen eli mitran hänelle tekivät Lintulan nunnat.


title: Aleksi (Joensuun piispa)

text: Isä Aleksi suhtautui apulaispiispan työhön yhtä tarkasti kuin aiempiinkin tehtäviinsä. Kirkon sisällä puhuttiin, että isä arkkipiispa Paavali kasvattaisi hänestä seuraajaansa samalla tavoin kuin isä arkkipiispa Herman oli menetellyt vuosina 1955–1960. Piispa Aleksi koki luostarikilvoituksen tärkeäksi ja tunsi pyhien yhteyden voimakkaana. Hänestä tuli kirkkokansan ja rippilasten rakastama esipaimen. Myös viralliset edustustehtävänsä hän suoritti täsmällisen tarkasti. Hän oli esimerkiksi syksyllä 1981 Moskovassa Suomen kirkon edustajana ortodoksien ja vanhauskoisten välisissä neuvotteluissa Moskovassa.


title: Aleksi (Joensuun piispa)

text: Vakava sairaus katkaisi kuitenkin apulaispiispa Aleksin lupaavasti edistyneen uran. Hän kuoli Joensuussa 22. tammikuuta 1984. Hänen hautansa on Valamon luostarissa Heinävedellä.


title: Myllyjärvi (Espoo)

text: Myllyjärvi on pieni järvi Espoossa Röylän kaupunginosassa, Bodominjärven pohjoispuolella.


title: Myllyjärvi (Espoo)

text: Myllyjärveä ympäröi luonnonsuojelualue. Järvi on vanhan metsän ympäröimä ja se on korkean mäen päällä. Järven itärannalla on myös pieni uimaranta laitureineen. Mäen etelärinteellä kasvaa vanha kuusimetsä, jonka alikasvustona kasvaa sadoittain suuria luonnonvaraisia pähkinäpensaita ja muutamia vaahteroita. Myös metsän ikivanhat jättiläismäiset kuuset, männyt ja vielä pystyssä suuret seisovat kelopuut ovat näyttäviä. Aluskasvillisuudesta löytyvät niin kallioimarre, sinivuokko, hiirenporras kuin mustikkakin.


title: Myllyjärvi (Espoo)

text: Espoossa on kaksi muutakin Myllyjärveä, toinen Lahnuksessa ja toinen Velskolassa.


title: Rami Rantanen

text: Rami Rantanen (s. 25. marraskuuta 1968 Helsinki) on suomalainen entinen jalkapalloilija. Hän oli pelipaikaltaan keskikenttäpelaaja.


title: Rami Rantanen

text: Rantasen ura alkoi juniorina Pallokerho-35:ssä, josta hän siirtyi myöhemmin Helsingin Jalkapalloklubin juniorijoukkueisiin. Rantanen nousi HJK:n edustusmiehistöön kaudella 1987, jolla hän voitti heti ensimmäisen mestaruutensa. Myös toinen HJK-kausi päättyi kultaan. Rantanen siirtyi 1989 Lahden Reippaaseen ja sieltä 1991 Kuusysiin, jossa hän voitti taas Suomen mestaruuden. Kaudet 1992–1994 Rantanen pelasi jälleen Helsingin Jalkapalloklubissa. Hän voitti viimeisen mestaruutensa HJK:ssa 1992. HJK:sta Rantanen siirtyi Ruotsin pääsarjassa pelanneeseen Trelleborgiin, jossa hän pelasi kolme vuotta. Palattuaan Suomeen vuonna 1998 Rantasen uudeksi seuraksi tuli PK-35, joka seuraavalla kaudella muuttui FC Jokereiksi. Kaudeksi 2001 hän siirtyi Atlantis FC:hen ja 2002 Atlantiksen liigapaikan perineeseen AC Allianssiin. Hän lopetti uransa kauden 2004 päätteeksi. Neljän mestaruuden lisäksi Rantanen voitti Suomen Cupin HJK:n, Jokerien ja Atlantiksen riveissä. Kaikkiaan hän pelasi uransa aikana 322 pääsarjatason ottelua Suomessa.


title: Rami Rantanen

text: Rantanen pelasi maajoukkueessa 18 A-maaottelua vuosina 1993–2001.


title: Matti Kinnunen

text: Matti Kinnunen on seuraavien henkilöiden nimi:


title: Kleiner Perkins Caufield & Byers

text: Kleiner Perkins Caufield & Byers (KPCB) on yhdysvaltalainen pääomasijoitusyhtiö, joka toimii venture capital -rahoittajana. Yritys on nimetty sen neljän perustajajäsenen (Eugene Kleiner, Tom Perkins, Frank J. Caufield ja Brook Byers) mukaan.


title: Kleiner Perkins Caufield & Byers

text:
Kleiner Perkins Caufield & Byers on Piilaakson vanhimpia venture capital -rahoittajia. Se on rahoittanut toimintavuosiensa aikana yli 300 ICT- ja biotekniikkayritystä, joista nimekkäimpinä Amazon.com, AOL, Electronic Arts, Flextronics, Friendster, Genentech, Google, Macromedia, Netscape, Segway ja Sun Microsystems.
Eugene Kleiner oli jo 1957 mukana perustamassa Fairchild Semiconductoria, jonka ympärille koko Piilaakson katsotaan kehittyneen. Vuonna 1968 hän sijoitti omia rahojaan Inteliin, ja 1972 perusti Hewlett-Packard -veteraani Tom Perkinsin kanssa Kleiner Perkinsin. Vuonna 1977 Frank J. Caulfield ja Brook Byers valittiin yrityksen nimiosakkaiksi ja näin yhtiö sai nykyisen nimensä.


title: Kleiner Perkins Caufield & Byers

text: Entinen Yhdysvaltain varapresidentti Al Gore on ollut marraskuusta 2007 lähtien Kleiner Perkins Caufield & Byersin osakas. Entinen Yhdysvaltain ulkoministeri Colin Powell liittyi yritykseen puolestaan jo kesällä 2005, tittelillä "strategic limited partner". Myös kaksi Sun Microsystemsin neljästä perustajasta, Vinod Khosla ("affiliated partner") ja Bill Joy (osakas) kuuluvat Kleiner Perkins Caufield & Byersin tiimiin.


title: Kleiner Perkins Caufield & Byers

text: Vuosina 2006 ja 2007 yrityksen osakas L. John Doerr nimettiin Forbesin maailman 25 parhaan venture capital -kaupantekijän "Midas List" -rankingissa toiseksi. Doerr oli yksi Googlen perustajajäsenistä.


title: Gino Colaussi

text: Luigi Colàusig eli Gino Colaussi (4. maaliskuuta 1914 Gradisca d’Isonzo, Itävalta-Unkari – 27. heinäkuuta 1991 Villa Opicina, Italia) oli italialainen jalkapalloilija ja jalkapallovalmentaja. Hän voitti maailmanmestaruuden 1938 Ranskan MM-kisoissa. Hän pelasi lopputurnauksessa kolme ottelua ja teki niissä 4 maalia, joista 2 Unkaria vastaan loppuottelussa. Hän voitti myös Juventuksen riveissä Italian cupin 1941–42.


title: Kara (alue)

text: Kara on yksi Togon viidestä alueesta. Karan asukasluku on arviolta noin 669 000 (2006) ja pinta-ala 11 631 km². Alueen pääkaupunki on samanniminen Kara.


title: Kara (alue)

text: Karan alue rajoittuu idässä Beniniin, lännessä Ghanaan, pohjoisessa Savanes’n alueeseen ja etelässä Centralen alueeseen.


title: Kara (alue)

text: Karan alue koostuu seitsemästä prefektuurista:


title: Peltolude

text: Peltolude ("Lygus rugulipennis") on Suomen yleisimpiä ludelajeja. Laji on tunnettu viljelytuholaisena. Niittyluteiden ("Lygus") suvun luteiden tunnistaminen on haasteellista.


title: Peltolude

text: Pituus 4,7 mm - 5,7 mm Peltolude kuuluu vaikeasti niittyluteiden suvun vaikeasti määritettäviin lajeihin. Se on suvun luteista selvästi karvaisin. Sen peitinsiipien tiheä karvapeite onkin lajin paras tuntomerkki. Väritys vaihtelee harmaankellertävästä punertavaan, mutta useimmin lajin yleisväri on vaalean kellanrusehtava. Pikkukilvellä ei yleensä ole selkeää vaaleaa V-kuviota, vaan vaalea alue on jakautunut pienempiin kuvioihin.


title: Peltolude

text: Peltolude muistuttaa hyvin paljon yleistä ketoludetta ("Lygus pratensis").


title: Peltolude

text: Laji esiintyy runsaslukuisena koko maassa.


title: Peltolude

text: Erilaiset avoimet ympäristöt.


title: Peltolude

text: Laji kelpuuttaa ravintokasveiksi satoja kasvilajeja suosien asteri- (Asteraceae), ristikukkais- (Brassicaceae) ja hernekasveja (Fabaceae). Peltolude vioittaa perunoita, omenoita, mansikoita ja muita marjakasveja, sekä vihanneksia, sokerijuurikkaita, ristikukkaisia öljykasveja ja puiden taimia imemällä kasvin nesteitä ja vioittamalla samalla kukkia ja kasvupisteitä.


title: Centrale (Togo)

text: Centrale on yksi Togon viidestä alueesta. Centralen asukasluku on arviolta noin 494 000 (2006) ja pinta-ala 13 182 km². Alueen pääkaupunki on Sokodé.


title: Centrale (Togo)

text: Centralen alue rajoittuu idässä Beniniin, lännessä Ghanaan, pohjoisessa Karan alueeseen ja etelässä Plateaux´n alueeseen.


title: Centrale (Togo)

text: Centralen alue jakaantuu neljään prefektuuriin:


title: Maritime

text: Maritime on Togon viidestä alueesta eteläisin. Maritimen asukasluku on arviolta noin 2 342 000 (2006) ja pinta-ala 6 395 km². Alueen pääkaupunki on Lomé, joka on myös maan pääkaupunki.


title: Maritime

text: Maritimen alue rajoittuu idässä Beniniin, lännessä Ghanaan, pohjoisessa Plateaux´n alueeseen ja etelässä Guineanlahteen.


title: Maritime

text: Maritimen alue jakaantuu kuuteen prefektuuriin ja yhteen erilliseen kuntaan (Lomé):


title: Pertti Hemánus

text: Pertti Väinämö Hemánus (3. joulukuuta 1934 Suomusjärvi – 27. joulukuuta 2012 Toijala, Akaa) oli Tampereen yliopiston tiedotusopin professori vuosina 1973–1997.


title: Pertti Hemánus

text: Hemánuksen isä oli kansakoulunopettaja Suomusjärvellä. 10-vuotiaana Hemánus aloitti oppikoulun Salossa. Hän valmistui ylioppilaaksi 1952, yhteiskuntatieteiden kandidaatiksi 1956, lisensiaatiksi 1965 ja tohtoriksi 1966. Hemánus väitteli Tampereen yliopistosta ensimmäiseksi suomalaiseksi lehdistö- ja tiedotusopin tohtoriksi. Hänen väitöskirjansa aiheena oli rikosaineisto Helsingin sanomalehdissä.


title: Pertti Hemánus

text: Työuransa alussa Hemánus työskenteli sanomalehtitoimittajana ja mainostekstien kirjoittajana. Vuosina 1967–1970 hän toimi Yleisradiossa ohjelmatoiminnan koordinaattorina Eino S. Revon pääjohtajakaudella. Hemánus kirjoitti ajanjaksosta kirjan "Reporadion nousu ja tuho" (1972).


title: Pertti Hemánus

text: Vuonna 1973 Hemánus nimitettiin Tampereen yliopiston tiedotusopin professoriksi, kun viran edellinen haltija Raino Vehmas oli pyytänyt eroa. Toinen tiedotusopin professori oli tuohon aikaan Kaarle Nordenstreng. Hemánus jatkoi tehtävässä vuoteen 1997.


title: Pertti Hemánus

text: Hemánuksen kolumneja julkaisivat muun muassa "Kaleva" ja "Kotimaa", ja hän kirjoitti myös yliopistoympäristöön sijoittuvia salapoliisiromaaneja.


title: Pertti Hemánus

text: Pertti Hemánuksen poika on ohjaaja Juha Hemánus.


title: Gary Kildall

text: Gary Arlen Kildall (19. toukokuuta 1942 Seattle, Kalifornia, Yhdysvallat – 11. heinäkuuta 1994 Monterey, Kalifornia) oli yhdysvaltalainen tietojenkäsittelytieteilijä, ohjelmoija ja mikrotietokone-alan yrittäjä, joka loi CP/M-käyttöjärjestelmän ja perusti Digital Researchin (DRI) vuonna 1976.


title: Gary Kildall

text: Kildall oli ensimmäisiä ihmisiä, jotka näkivät mikroprosessorin täysivoimaisena tietokoneena eikä laite-ohjaimena, ja perusti tähän näkemykseen pohjautuvan yrityksen. Kildall isännöi PBS:n televisio-showta "Computer Chronicles". Vaikka hänen uransa tietokoneiden parissa kesti yli kaksi vuosikymmentä, hänet muistetaan etupäässä IBM:n epäonnistuneesta yrityksestä lisensoida CP/M IBM PC:n käyttöjärjestelmäksi vuonna 1980 .


title: Gary Kildall

text: Gary Kildall syntyi ja kasvoi Seattlessa, missä hänen perheensä omisti merenkulkualan oppilaitoksen. Isä, Joseph Kildall, oli norjalaiset sukujuuret omaava merikapteeni. Äiti Emma oli puoleksi ruotsalainen – Garyn isoäiti oli syntynyt Långbäckissa Skellefteån kunnassa, mutta hän oli lähtenyt siirtolaiseksi Kanadaan 23-vuotiaana.


title: Gary Kildall

text: Gary kävi University of Washingtonia aikomuksenaan valmistua matematiikan opettajaksi, mutta hän kiinnostui yhä enemmän tietojenkäsittelytieteestä. Valmistuttuaan hän suoritti asevelvollisuuden Yhdysvaltain laivastossa opettamalla Naval Postgraduate Schoolissa (NPS) Montereyssä Kaliforniassa. Asuessaan muutaman tunnin ajomatkan päässä Piilaaksosta Kildall kuuli ensimmäisestä kaupallisesta mikroprosessorista, Intel 4004:stä. Hän osti yhden prosessorin ja ryhtyi kirjoittamaan sille kokeellisia tietokone-ohjelmia. Oppiakseen enemmän prosessorista hän työskenteli osa-aikaisena konsulttina Intelillä.


title: Gary Kildall

text: Intel lainasi Kildallille 8008- ja 8080-suorittimia käyttäviä järjestelmiä, ja vuonna 1973 hän kehitti PL/M:n, ensimmäisen korkean tason ohjelmointikielen mikroprosessoreille. Hän loi CP/M:n samana vuonna saadakseen 8080:n ohjaamaan levykeasemaa yhdistäen ensimmäistä kertaa kaikki tietokoneessa tarvittavat osat mikrotietokoneen tasolla. Kildall esitteli CP/M:ää Intelille, mutta Intel ei osoittanut kiinnostusta markkinoiden sen sijaan PL/M:ää.


title: Gary Kildall

text: Kildall ja hänen vaimonsa Dorothy perustivat vuonna 1976 yrityksen, alkuperäiseltä nimeltään ”Intergalactic Digital Research” (myöhemmin nimellä "Digital Research, Inc."), markkinoimaan CP/M:ää alan harrastelehdissä julkaistavissa mainoksissa. Yhä useampien valmistajien lisensoitua CP/M:n siitä tuli käytännön standardi ja sen tuli tukea yhä useampaa laitteistoa. Tämän ongelman ratkaisuksi Kildall kehitti BIOSin käsitteen, joukon pieniä tietokonelaitteistoon tallennettuja ohjelmia, mitkä mahdollistivat CP/M:n toimimisen erilaisissa järjestelmissä muutoksitta. Vuoteen 1981 mennessä ollessaan suosionsa huipulla CP/M toimi 3 000:ssa erilaisessa tietokonemallissa ja DRI:n vuotuinen liikevaihto oli 5,4 miljoonaa dollaria.


title: Gary Kildall

text: IBM lähestyi Digital Researchiä vuonna 1980 Bill Gatesin ehdotuksesta lisensoidakseen tulevan version CP/M:stä, CP/M-86:n IBM PC:lle. Lisensointineuvottelut eivät johtaneet tulokseen ja IBM lisensoi Microsoftin QDOSin IBMPC:lle.


title: Gary Kildall

text: IBM:n sopimuksen kariuduttua Garyyn ja Dorothyyn kohdistui paineita kokeneempien yritysjohtajien palkkaamiseen ja Garyn vaikutusvalta yrityksessä väheni. Hän työskenteli lukuisissa tutkimusprojekteissa, kuten CP/M:n moniajoversion ja Logo-ohjelmointikielen parissa. Kildall toivoi Logon korvaavan BASICin opetusalalla, mitä se ei tehnyt. Nähtyään Apple Lisan esittelyn Kildall johti DRIn oman graafisen käyttöliittymän, Graphical Environment Manager (GEM) Desktopin kehittelyä. Novell hankki DRIn itselleen vuonna 1991 kaupalla, josta Kildall sai useita miljoonia dollaria.


title: Ordre national du Québec

text: Ordre national du Québec on Kanadan Québecin provinssin myöntämä kunniamerkki. Kunniamerkki perustettiin 20. kesäkuuta 1984 Québecin varakuvernöörin Jean-Pierre Côtén ja Québecin pääministerin René Lévesquen avustuksella. Kunniamerkki on ranskalaisen Amerikan korkein kunnianosoitus. Kunniamerkki myönnetään pääasiassa Québecissä syntyneille tai siellä asuville, mutta se voidaan myöntää myös provinssin ulkopuoliselle. Merkki voidaan myöntää myös henkilön kuoltua. Provinssin ulkopuolisen henkilön kunniamerkin myöntää aina provinssin pääministeri, ja se myönnetään pääasiallisesti henkilölle, joka on tehnyt Québeciä tai ranskan kieltä tunnetuksi.


title: Ordre national du Québec

text: Ordre national du Québec -kunnianosoitukset jaetaan kolmeen alaluokkaan.


title: Conor Venture Partners

text: Conor Venture Partners on suomalainen pääomasijoitusyhtiö, joka toimii venture capital -rahoittajana. Se sijoittaa alkaviin suomalaisiin, ruotsalaisiin ja baltialaisiin teknologia-alan kasvuyrityksiin. Yritys aloitti toimintansa vuodenvaihteessa 2006, jolloin sen ensimmäiseen sijoitusrahastoon Conor Technology Fund I Ky:hyn kerättiin 16 miljoonan euron potti (sijoittajina Etera, Alexander Ehrnroothin Atine Group ja Suomen Teollisuussijoitus).


title: Conor Venture Partners

text: Conor on toteuttanut useita sijoituskierroksia Index Venturesin, Northzone Venturesin ja Suomen Teollisuussijoituksen kanssa.


title: Conor Venture Partners

text: Kahdella kolmesta Conor Venture Partnersin osakkaasta on taustaa Holtron Venturesista (Ahvenniemi ja Mäkelä) ja Eqvitec Partnersilta (Mieskonen ja Mäkelä).


title: Triskaidekafobia

text: Triskaidekafobia on numeron 13 taikauskoista pelkoa, jota esiintyy lähinnä länsimaissa. Numero koetaan pahaenteiseksi, ja esimerkiksi asuminen hotellihuoneessa numero 13 tuntuu tämän vuoksi vaikealta tai pelottavalta.


title: Triskaidekafobia

text: Lähinnä Yhdysvalloissa usein hotelleista ja muista rakennuksista on tämän vuoksi jätetty välistä pois kerrosluku 13 ja huone numero 13. Myös matkustajalentokoneissa vältetään 13. rivinumeroa. Lisäksi Formula 1:ssä kellään kuljettajalla ei ole autoa numero 13.


title: Triskaidekafobia

text: Triskaidekafobian erikoismuoto on paraskavedekatriafobia, jossa pelko kohdistuu erityisesti kuukauden 13. päivän osumiseen perjantaille.


title: Triskaidekafobia

text: Itä-Aasiassa vastaava pelko on tetrafobia, joka kohdistuu numeroon 4. Italiassa taas epäonnenlukuna pidetään seitsemäätoista.


title: Shap-’ng Tsai

text: Shap-'ng Tsai oli kiinalainen merirosvo, joka komensi noin 70 džonkkia Etelä-Kiinan merellä vuosina 1845–1859. Hänen toimintansa keskittyi Tien-paihin, joka sijaitsee noin 290 kilometriä Hongkongista länteen. Läheiset rannikkokylät ja kauppiaat maksoivat Shap-'ng Tsaille suojelurahaa saadakseen olla rauhassa. Shap-'ng Tsai kaappasi häntä jahdanneet Kiinan sotalaivat, ja niiden päällystö otettiin panttivangiksi. Kiinan hallitus tarjosi anteeksipyyntöä ja sotilasarvoa, joista Shap-'ng Tsai kuitenkin kieltäytyi.


title: Shap-’ng Tsai

text: Keväällä 1849 Shap-'ng Tsaita syytettiin yhden yhdysvaltalaisaluksen ja kolmen oopiumia kuljettaneen brittiläisaluksen upottamisesta. Syyskuussa 1849 laivueellinen brittiläisaluksia meni Tien-paihin, josta löytyi sata kaapattua alusta, joista merirosvot olivat vaatineet lunnaita. Merirosvoja ei löytynyt. Lokakuussa 1849 kolme brittialusta jahtasi Shap-'ng Tsaita ja hänen merirosvojaan Vietnamin Hải Phòngin saarille ja kanaville. Siellä merirosvot ja britit kävivät kahden päivän taistelun, ja myöhemmin britit ilmoittivat tuhonneensa taistelussa 58 džonkkia sekä niiden 1 200 kanuunaa ja 3 000 hengen miehistön. Shap-'ng Tsai onnistui pakenemaan paikalta mukanaan kuusi pienempää džonkkia ja 400 hengen miehistö. Myöhemmin Shap-'ng Tsai antautui Kiinan viranomaisille ja otti vastaan Kiinan aiemmin tarjoaman sotilasarvon.


title: Wolfram Alpha

text: Wolfram Alpha (myös muodossa WolframAlpha tai Wolfram|Alpha) on Wolfram Researchin kehittelemä haku- ja vastauskone, joka julkaistiin 15.5.2009. Wolfram Alphan toiminta pohjautuu Wolfram Researchin kehittelemään Mathematica-laskentaohjelmaan tiedon etsimisessä ja käsittelyssä.


title: Wolfram Alpha

text: Vastauskoneelle voi esittää yksittäisten hakusanojen lisäksi myös suoria kysymyslauseita, joihin se etsii vastausta tietokannoistaan. Muista hakukoneista eroten Wolfram Alpha ei anna vastausta linkkilistana, vaan mm. numeroina, taulukkoina ja kuvina. Lisäksi Wolfram Alpha pystyy suorittamaan symbolista ja numeerista laskentaa sekä piirtämään kuvaajia annetuista funktioista.


title: José Callejón

text: José María Callejón Bueno (s. 11. helmikuuta 1987 Motril, Granadan maakunta, Espanja) on espanjalainen jalkapalloilija. Hän edustaa Italian pääsarjassa pelaavaa Napolia.


title: José Callejón

text: Hänellä on kaksoisveli Juanmi, joka pelaa myös jalkapalloa. He ovat kumpainenkin Real Madridin kasvatteja.


title: José Callejón

text: Callejón teki ensiesiintymisensä ammattilaisurallaan toukokuussa 2007 Real Madrid Castillan paidassa. Hän pelasi kauden 2006–2007 lopussa yhteensä neljä ottelua. Seuraavalla kaudella 2007–2008 Castillassa hän pelasi 37 ottelua ja teki niissä 21 maalia, ollen sarjan paras maalintekijä.


title: José Callejón

text: Vuonna 2008 Callejón siirtyi pääsarjajoukkue Espanyoliin neljävuotisella sopimuksella. Hän teki ensiesiintymisensä maan pääsarjassa 20. syyskuuta 2008 kotiottelussa Getafea vastaan. 15. maaliskuuta 2009 Espanyolin taisteltua tiukasti sarjapaikasta Callejón onnistui maalinteossa ensimmäistä kertaa tärkeässä ottelussa Mallorcaa vastaan, joka päättyi lopulta 3–3-tasapeliin.


title: José Callejón

text: Kaudeksi 2011–2012 Callejón palasi Real Madridiin.


title: Ranskankielinen Amerikka

text: Ranskalainen Amerikka (), käsittää Amerikassa asuvat ranskankieliset, joiden sukujuuret ovat Pohjois-Amerikan Uudessa Ranskassa ja sitä kautta entisessä emämaassa Ranskassa. Kanadassa sijaitsevaa Québecin provinssia pidetään yleisesti kulttuurin keskittymänä, mutta alue käsittää myös osia Yhdysvaltojen Louisianasta ja Haitin tasavallan. Ranskankielinen yhteisö kutsuu itseään Pohjois-Amerikan mantereella nimellä "Ordre des francophones d’Amériques".


title: Marie Laforêt

text: Marie Laforêt, oikealta nimeltään "Maïtèna Marie Brigitte Doumenach", (s. 5. lokakuuta 1939 Soulac-sur-Mer, Ranska) on ranskalainen laulaja ja näyttelijä.


title: Marie Laforêt

text: Laforêt syntyi Ranskassa armenialaistaustaiseen perheeseen. Hän osallistui vuonna 1959 kykyjenetsintäkilpailuun ja sai sitä kautta roolin ensimmäisessä elokuvassaan: René Clémentin ohjaamassa Patricia Highsmith -filmatisoinnissa "Kuuma aurinko" (1959), jossa hänen vastanäyttelijänään toimi Alain Delon. Laforêt’n laulajanura avautui hänen toisen elokuvansa "Saint-Tropez Blues" (1960) myötä hänen laulettuaan elokuvan tunnuskappaleen.


title: Marie Laforêt

text: Laforêt meni naimisiin ohjaaja Jean-Gabriel Albicoccon kanssa 1960, mutta liitto päättyi myöhemmin eroon. Albicocco ohjasi vaimoaan ensimmäistä kertaa elokuvassa "Kultasilmäinen tyttö" ("La Fille aux yeux d’or", 1961), jonka mukaan näyttelijä sai lempinimensä ”kultasilmäinen tyttö”. Sittemmin Laforêt on esiintynyt säännöllisesti valkokankaalla. Häntä ovat ohjanneet muun muassa Claude Chabrol ("Punaiset rubiinit", 1965) ja Georges Lautner ("Iso kala koukussa", 1990). Teatterissa hän on esittänyt esimerkiksi Maria Callasta "Mestariluokassa" (1999) Pariisissa.


title: Marie Laforêt

text: Laulajana Laforêt on monipuolinen. Hän on esittänyt muun muassa folkia, rockia ja popia. ”Mon amour, mon ami” (1967) on muodostunut pieneksi popklassikoksi, jonka coverversion on levyttänyt esimerkiksi Carla Bruni. ”Je voudrais tant que tu comprennes” (1966) on Francis Lain sävellys. Laforêt’n suurimmaksi hitiksi lienee noussut ”Il a neigé sur Yesterday” (1977), jonka aiheena on Beatlesin hajoaminen.


title: Marie Laforêt

text: Myös Laforêt’n monet coverkappaleet ovat kohonneet maineeseen. Esimerkiksi vuoden 1973 suosittu ”Viens, viens” on käännösiskelmä brittiläisen Simon Butterflyn kappaleesta ”Rain, Rain, Rain”. Laforêt on duetoinut ”Summer Winen” ranskankielisen version ”Le vin de l’été” (1969) Gérard Kleinin kanssa.


title: Marie Laforêt

text: Laforêt muutti Geneveen 1978, minkä jälkeen hän on vähentänyt laulamistaan tuntuvasti. Hänellä on nykyään Sveitsin kansalaisuus.


title: Kidō senshi Gundam F91

text: Kidō senshi Gundam F91 (, myös Mobile Suit Gundam Formula 91) on maaliskuussa 1991 julkaistu Gundam-sarjaan kuuluva animaatioelokuva. Samassa yhteydessä sen kanssa elokuvateattereissa esitettiin myös lyhytelokuva ”Musha-knight-commando SD Gundam kinkyū shutsugeki”.


title: Kidō senshi Gundam F91

text: Tarina sijoittuu avaruusvuosisadan vuoteen 0123, jolloin Kidō senshi Gundamin tapahtumista on kulunut 40 ja Kidō senshi Gundam – gyakushū no Char -elokuvan tapahtumista 30 vuotta. Maailma elää rauhassa ilman suuria konflikteja, valtaosa ihmisistä on muuttanut Maan ja Kuun ympärille rakennettuihin avaruussiirtokuntiin ja ihmiskuntaa hallitsee valtioiden rajat ylittänyt Maan liittovaltion hallitus.


title: Kidō senshi Gundam F91

text: Liittovaltion hallitus on kuitenkin heikentynyt ja korruptoitunut, ja julistaa uutta ideologiaa, kosmoaristokratiaa, jonka mukaan esimerkillisten ja henkisiltä kyvyiltään muita parempien yksilöiden tulisi hallita ihmiskuntaa. Liittovaltion kukistamiseksi ja tavoitteidensa saavuttamiseksi Ronah perustaa aseellisen Crossbone Vanguard-järjestön (CV) ja tekee yllätyshyökkäyksen Frontier IV:n avaruussiirtokuntaan.


title: Kidō senshi Gundam F91

text: Taistelun kaaoksen keskellä siviilipoika Seabook Arno pakenee ystävineen siirtokunnasta, mutta CV kaappaa joukkoon kuuluneen Cecily Fairchildin. Cecily on todellisuudessa Meitzerin lapsenlapsi, Berah Ronah.


title: Kidō senshi Gundam F91

text: Seabook tovereineen saapuu läheiselle Frontier I:n avaruussiirtokunnalle, ja he pääsevät Maan liittovaltion armeijan harjoitusalus Space Arkin suojelukseen. Aluksessa on huollettavana F91:ksi nimetty mobile suit.


title: Kidō senshi Gundam F91

text: Sillä välin valloitetulla Frontier IV:llä kosmoaristrokatian edistämiseksi julistetaan perustetuksi Cosmo Babylonian valtakunta, ja Cecilystä tehdään sen symboli.


title: Kidō senshi Gundam F91

text: Cosmo Babylonia vastustaakseen F91:een nouseva Seabook ja omaan henkilökohtaiseen käyttöönsä tarkoitettua mobile suit Vigna Ghinaa käyttävä Cecily joutuvat kohtaamaan toisensa taistelukentällä...


title: Kidō senshi Gundam F91

text: Gundam F91:stä suunniteltiin aluksi tv-sarjaa, jonka ensimmäisen kauden tarinaksi tarkoitettua juonta käytettiin elokuvaan, jonka oli tarkoitus juhlistaa Kidō senshi Gundam-elokuvien kymmenvuotisjulkaisupäivää. Sarjan tapahtumat päätettiin sijoittaa aikaan 30 vuotta Kidō senshi Gundam – gyakushū no Charin jälkeen. Sarjassa ei esiintyisi lainkaan aiemmista Gundameista tuttuja hahmoja, vaan siinä seikkailisvat täysin uudet hahmot uutena aikakautena. ”Newtype”-tematiikka oli saavuttanut eräällä tavalla ratkaisupisteen Amuron ja Charin edellisessä elokuvassa tapahtuneen viimeisen taistelun myötä, ja ohjaaja Tomino ilmoitti elokuvan julkistamisen yhteydessä kantavaksi teemaksi ”perheen”.


title: Kidō senshi Gundam F91

text: Gundamin tuottajista ohjaaja Yoshiyuki Tominon lisäksi myös Gundamin symboleiksikin kutsutut Yoshikazu Yasuhiko ja Kunio Ōkawara osallistuivat pitkästä aikaa Gundam-teoksen tuotantoon. Yasuhiko oli osallistunut myöhempiin Gundam-teoksiin vain hahmosuunnittelijana, mutta lupasi tulla mukaan, mikäli saisi taas osallistua tuotantoon samalla tavoin kuin ensimmäisen Gundamin aikaan. Tästä huolimatta Yasuhiko ei osallistunut lopulta tarinan kehittelyyn. Hän vastasi F91:n animoinnista, avaruuspukujen suunnittelusta ja näiden värityksestä. Ōkawara taas suunnitteli elokuvassa esiintyvät mobile suitit ensimmäistä kertaa Gundam ZZ:n jälkeen. Hän piirsi mobile suitit Tominon kanssa käytyjen keskusteluje pohjalta ensimmäistä kertaa Kidō senshi Gundamin jälkeen, ja aiemmista roboteista poikkeavat lopputulokset jakoivat yleisön mielipiteet kahtia. Hobby Japan jopa julisti, että ”kun naamio aukesi, Gundam oli lopussa”, viitaten robottien aukeaviin ”kasvosuojuksiin”.


title: Kidō senshi Gundam F91

text: Ōkawaran mukaan Sunrise pyysi erityisen yksityiskohtaisia robotteja, koska kyseessä oli elokuva (yleensä Ōkawara suosi vähäviivaisia koneita animoinnin helpottamiseksi).


title: Kidō senshi Gundam F91

text: Elokuvan mobile suitien erikoispiirteenä oli, että ne olivat aiemmissa Gundam-teoksissa esiintyneitä robotteja pienikokoisempia. Mobile suitit kasvoivat Gyakushū no Chariin asti, ja siinä missä alkuperäinen Gundam oli 18 m pitkä, oli Gyakushū no Charin ν Gundam pituudeltaan 24 m. Gundam F91 mobile suitit olivat kuitenkin keskimäärin vain 15-metrisiä. Haastattelussa 28.2.1991 Tomino totesi syyksi, että hän halusi luoda dioraamakuvia, joissa ihmiset erottuisivat helpommin mobile suitien rinnalla (myös Seisenshi Dunbinen roboteista tehtiin pienikokoisia samasta syystä). Kuvausnäkökulmasta katsottuna ihmisten esiintyessä siihen asti jatkuvasti suurentuneiden mobile suitien ohjaamon edustalla ei kuvaan saatu mahtumaan robotin päätä tai koko vartaloa, minkä vuoksi tehokkaita ihmiset ja robotit vastakkainasettelevia kohtauksia ei voitu tehdä. Tomino itse halusi pienentää robotit kymmenenmetrisiksi, mutta lopulta tuote-esittelyssä ne olivat n. 15 metrin kokoisia.


title: Kidō senshi Gundam F91

text: Elokuvan juonessa mobile suitien pienentämisen syyksi esitettiin kustannustehokkuus, sillä suuremmat robotit olivat hankalia huollettavia ja käytettäviä. Todellisena syynä oli myös halu halventaa muovisten pienoismallien valmistuskustannuksia. Todellisuudessa muutos aiheutti vain sen, että pienoismallien ilmoitettiin olevan 1/100-mittakaavassa aiemmin standardina olleen 1/144:n asemesta, ja uusien nivel- ja muovinvärjäystekniikoiden käyttöönoton johdosta pienoismallien hinta itse asiassa kohosi. Fani, erityisesti pienoismalleihin keskittyneet, kritisoivat kuitenkin muutosta voimakkaasti, ja tuloksena Kidō butōden G Gundamista lähtien robottien koko alkoi jälleen kasvaa, ja Tominon ohjaamissa ∀ Gundamissa ja avaruusvuosisadan myöhäisimpään ajankohtaan sijoittuvassa G-Saviourissa robotit olivat jälleen n. 18-metrisiä.


title: Kidō senshi Gundam F91

text: Aiempaa Gyakushū no Char -elokuvaa oli pidetty vaikeasti ymmärrettävänä, ja F91:ssä Tomino päätti painottaa tarinan helppotajuisuutta. Päähenkilön toimista tehtiin helposti ymmärrettäviä, ja tarinakin loppuu onnellisesti. Gyakushū no Char käsitteli Newtype-teoriaa, mutta uuden elokuvan teemaksi otettiin kenen tahansa helposti ymmärrettävissä olevat perheongelmat, minkä tarkoituksena oli tehdä Gundam F91:stä helposti lähestyttävä uudelle katsojasukupolvelle. Lopputuloksena Tomino pitää elokuvaa ”tarinallisesti menestyksenä”.


title: Kidō senshi Gundam F91

text: Elokuvassa esiintyvä kiekon muotoinen tappoase ”ötökkä” oli Tominon mielestä Kidō senshi Gundamissa ja Kidō senshi Z Gundamissa massatuhoon käytettyä myrkkykaasua, joka sai katsojat paremmin tuntemaan sen uhrien tuskan, minkä vuoksi Tomino sijoitti sen elokuvaan. Tuohon aikaan Tomino oli huolissaan siitä, että lapset olivat hänestä menettämässä kosketuspintansa elämän todellisuuteen, ja lisäsi myöhempään Kidō senshi V Gundamiin vieläkin brutaalimpia kuolintapoja lapsikatsojia säälimättä.


title: Kidō senshi Gundam F91

text: Suunniteltu tv-sarja ei kuitenkaan koskaan toteutunut, mihin syynä pidetään elokuvan odotettua heikompaa menestystä elokuvateattereissa. Sunrise oli lisäksi keskellä siirtymävaihetta myytyään itsensä Bandaille (mistä Tomino ei ollut tietoinen). Elokuvan jälkeiset tapahtumat käsitellään osittain Tominon ideoimassa sarjakuvassa Kidō senshi Crossbone Gundam.


title: Kidō senshi Gundam F91

text: Ensi-illan jälkeen elokuvasta julkaistiin videona ohjaajan versio ”Kidō senshi Gundam F91 kanzenban”, jossa leikkausta oli muutettu ja uusia kohtauksia lisätty. Uutta materiaalia oli noin viisi minuuttia, minkä lisäksi joitakin ääniä oli uudelleenäänitetty. Myöhemmin julkaistuille DVD-levyille on tallennettu kummatkin versiot, joissa ”teatteriversion” alkupuoli kuitenkin käyttää ohjaajan version leikkausta.


title: Kidō senshi Gundam F91

text: Gundam F91 oli Sunrisen ensimmäinen animaatioelokuva, jonka valmistukseen oli käytetty laajakulmakokoisia animaatiokalvoja. Siihen asti Sunrisen tuotannoissa oli käytetty ns. ”köyhän miehen laajakulmaa”, mikä tarkoitti, että normaalin kokoisista animaatiokalvoista oli leikattu pois ala- ja yläreunat laajakulmakoon aikaansaamiseksi.


title: Kidō senshi Gundam F91

text: Yksityiskohtia varten katso artikkelia


title: Kidō senshi Gundam F91

text: Alun perin Kimi o mitsumete -kappaleesta piti tulla elokuvan teema ja Eternal Windin olla vain mukana soundtrackillä, mutta Yoshiyuki Tominon toiveesta tunnussävel vaihdettiin. Elokuvan trailerin taustalla soi Kimi o mitsumete. Moriguchi tuli jälleen laulamaan Gundam-tunnuskappaletta debyyttikappaleensa, Z Gundamin loppupuolen tunnuskappale Mizu no hoshi e ai o kometen jälkeen. Eternal Windistä tuli Moriguchin suurin hitti, jolla hän pääsi jopa avaamaan vuoden 1991 Kōhaku uta gassen -laulukilpailun.


title: Kidō senshi Gundam F91

text: Elokuvan julkaisun aikoihin levitettiin myös useita mainoksia, joissa käytettiin eri kappaleita.


title: Sissi (täsmennyssivu)

text: Sissi voi tarkoittaa seuraavia asioita:


title: Sissi (elokuvasarja)

text: Sissi-elokuvasarja on Ernst Marischkan vuosina 1955–1957 ohjaama itävaltalainen elokuvatrilogia, joka kuvaa romantisoidusti Itävallan keisarinnan Elisabetin nuoruusvuosia. Päärooli Sissiksi kutsuttuna Elisabetina nosti teini-ikäisen Romy Schneiderin maailmanmaineeseen.


title: Sissi (elokuvasarja)

text: Elokuvasarjan ensimmäisessä osassa Sissi on vielä naimaton prinsessa, mutta hän kihlautuu ja avioituu Itävallan keisarin Frans Joosefin kanssa ja kohoaa keisarinnaksi. Toinen osa kuvaa Sissin avioelämää ja taistelua hovin byrokratian ja hovietiketin syövereissä. Frans Joosefia trilogiassa esittää Karlheinz Böhm.


title: Sissi (elokuvasarja)

text: Elokuvasarja koostuu seuraavista elokuvista:Romy Schneider palasi keisarinna Elisabetin rooliin vielä 15 vuotta myöhemmin Luchino Viscontin elokuvassa "Ludwig II" (1972).


title: Sissi (elokuvasarja)

text: "Video-oppaassa" vuodelta 1994 Bello Romano pitää trilogian kahta ensimmäistä, suomenkielisinä VHS-videoina julkaistua elokuvaa auttamattomasti vanhentuneina mutta puitteiltaan upeina menneen maailman satudraamoina. Hän antaa molemmille elokuville kaksi tähteä viidestä, mikä vastaa sanallista arviota ”keskinkertainen”.


title: Gijs van Lennep

text: Jonkheer Gijsbert Van Lennep (s. 16. maaliskuuta 1942) on entinen hollantilainen F1-kuljettaja.


title: Gijs van Lennep

text: Hän osallistui kymmeneen F1-osakilpailuun kausilla 1971 ja 1973–1975. Hän saavutti 2 MM-pistettä ajamalla kuudenneksi Hollannin GP:ssä 1973 ja Saksan GP:ssä 1975.


title: Gijs van Lennep

text: Ennen Formula 1:iä Lennep kilpaili Porschen urheiluautotiimissä vuonna 1967 ja otti Vic Elfordin kanssa 910:sten luokkavoiton Mugellon radalla. Vuonna 1970 hän ajoi Hans Laineen parina Antti Aarnio-Wihurin AAW Racing Teamissa. Hän voitti Le Mansin 24 tunnin ajon vuonna 1971 Helmut Markon kanssa. Heidän ajama 5 335 km:n ennätys oli voimassa vuoteen 2010 asti. Lennep uusi voittonsa vuonna 1976 Jacky Ickxin kanssa, jonka jälkeen hän ilmoitti eläköityvänsä kilpa-autoilun parista.


title: Gijs van Lennep

text: Lennep voitti Targa Florion kilpailun vuonna 1973 Herbert Müllerin kanssa. Hän voitti myös Britannian F5000-mestaruuden vuonna 1972.


title: Basil van Rooyen

text: Basil van Rooyen (s. 19. huhtikuuta 1939 Johannesburg, Etelä-Afrikka) on entinen eteläafrikkalainen F1-kuljettaja. Hän osallistui kahteen F1-osakilpailuun kausina 1968–1969. Hän keskeytti molemmissa eikä saavuttanut pisteitä.


title: Basil van Rooyen

text: Rooyen kilpaili myös saloon races ja Formula Atlantic -sarjoissa. Hän asuu nykyään St Ivesissä Sydneyssä.


title: August Kuusisto

text: August Kuusisto (vuoteen 1920 "Kauranen"; 18. joulukuuta 1883 Puumala – 11. helmikuuta 1972 Vihti) oli suomalainen sosialidemokraattien kansanedustajana toiminut maanviljelijä.


title: August Kuusisto

text: Kuusiston vanhemmat olivat maanviljelijä Matti Kauranen ja Amanda Saksa. Kuusisto työskenteli metsätöissä ja toimi Työkansan Sanomien kiertävänä matka-asiamiehenä ja piirisihteerinä. Vuosina 1907–1922 hän oli Yhdysvalloissa Raivaaja-lehden New Yorkin konttorin johtajana. Palattuaan Suomeen Kuusisto oli Uudenmaan sosialidemokraattisen piirin piirisihteerinä 1922–1927 ja toimi maanviljelijänä Vihdissä vuodesta 1924 alkaen. Kuusisto toimi myös Raivaaja-lehden Suomen kirjeenvaihtajana, ja vuonna 1940 hän oli ulkoasiainministeriön lähettämänä Suomen avun asiamiehenä keräys- ja puhujamatkalla Yhdysvalloissa.


title: August Kuusisto

text: Kuusisto oli SDP:n kansanedustajana 1927–1929 ja 1930–1945 Uudenmaan läänin vaalipiiristä. Hän kuului Suomen Pankin tilintarkastajiin ja oli presidentin valitsijamiehenä vaaleissa 1931, 1937, 1940 ja1943. Kuusisto oli Vihdin kunnanvaltuuston puheenjohtajana ja Uudenmaan sosialidemokraattisen piirin puheenjohtajana. Hän oli myös Uudenmaan tarkastusoikeuden ja Turun maanjako-oikeuden jäsenenä.


title: August Kuusisto

text: August Kuusisto oli naimisissa vuodesta 1912 Fia Sillanpään kanssa.


title: Severi Kurkinen

text: Severi Kurkinen (sukunimi aik. "Hietalin"; 3. kesäkuuta 1879 Luopioinen – 24. maaliskuuta 1945 Helsinki) oli suomalainen sosialidemokraattien kansanedustajana toiminut osuuskaupan johtaja ja työläistarkastaja.


title: Severi Kurkinen

text: Kurkisen äiti oli itsellinen Iida Loviisa Hietalin. Hän työskenteli rautatierakennustyömailla vuoteen 1906 saakka ja oli Kuopion läänin itäisen vaalipiirin sos.dem. piirisihteerinä ja puhujana 1901–1910 sekä Suomen tie- ja vesirakennustyöläisten liiton luottamusmiehenä ja sihteerinä 1906–1909. Kurkinen oli Osuusliike Oma-Avun myymälähoitajana Pielisensuussa 1910–1918, Haukivuoren osuuskaupan johtajana 1918, Keski-Karjalan osuusliikkeen myymälähoitajana Kaukolassa ja Kurkijoella 1918–1921, Osuusliike Tarmolan myymälänhoitajana Turussa 1921, Kyläsaaren osuuskaupan johtajana Porissa 1921–1924 sekä Kiikan osuuskaupan johtajana 1924–1929. Hän oli jonkin aikaa vangittuna poliittisista syistä Suomen sisällissodan jälkeen 1918. Viimeksi Kurkinen toimi Valtion tapaturmalautakunnan ja myöhemmin tapaturmatoimiston Helsingin piirin työläistarkastajana 1929–1945.


title: Severi Kurkinen

text: Kurkinen oli SDP:n kansanedustajana 1910–1917 edustaen Kuopion läänin itäistä vaalipiiriä. Hän sai 10. marraskuuta 1917 vapautuksen edustajantoimesta sairauden takia ja hänen seuraajaksenn tuli SDP:n Santeri Louhelainen. Kurkinen kuului SDP:n puolueneuvostoon ja hän oli Kuopion läänin itäisen vaalipiirin sos.dem. piirin puheenjohtajana.


title: Severi Kurkinen

text: Severi Kurkinen oli naimisissa vuodesta 1909 Ada Maria Nousiaisen kanssa.


title: Hiirirouva ja ruusupensaan viisaat

text: Hiirirouva ja ruusupensaan viisaat () on yhdysvaltalaisen Robert C. O'Brienin kirjoittama nuorten tieteisromaani. Englanninkielinen alkuteos julkaistiin vuonna 1971 ja suomennos 1977. Romaanista on tehty vuonna 1982 ensi-iltansa saanut animaatioelokuva "NIMH – rouva Brisby ja hänen salainen maailmansa".


title: Hiirirouva ja ruusupensaan viisaat

text: Kirjan päähenkilö rouva Frisby on maalaistalon pihamaalla lastensa kanssa asuva hiiri. Perheen pitäisi muuttaa maatilan kevättöiden tieltä pois, mutta Timothy-poika on sairastunut keuhkokuumeeseen eikä ehkä selviäisi muutosta öiden ollessa vielä kylmiä. Rouva Frisby lähtee etsimään apua pojalleen. Apu löytyy yllättävältä taholta: suuren ruusupensaan alla asuvilta rotilta, joita muut alueella asuvat eläimet karttavat. Rouva Frisbyn tutustuessa rottiin selviää myös merkillisiä asioita hänen kuolleen miehensä Jonathan Frisbyn menneisyydestä.


title: Sometu

text: Sometu (sosiaalinen media oppimisen tukena) on suomalainen opettajien, opetuksen kehittäjien, tutkijoiden ja muiden opetuksesta kiinnostuneiden toimijoiden muodostama verkkoyhteisö. Toiminta Sometu-verkostossa on itseorganisoituvaa, yksittäisten toimijoiden aloitteisiin perustuvaa työskentelyä liittyen tieto- ja viestintäteknologian ja erityisesti sosiaalisen median opetuskäyttöön. Sometu-verkoston sivustosta on tullut paikka, jossa suomalaiset asiasta kiinnostuneet kohtaavat toisensa, tiedottavat eri tapahtumista ja hakevat ratkaisuja toimintakenttään liittyviin haasteisiin.


title: Sometu

text: Verkoston toimintatapaan kuuluu yhteinen oppiminen, ei koulutus tai kouluttautuminen. Jäsenistö koostuu laajasta ja tasavertaisesta eri sektorien ja toimialojen joukosta, johon kuuluu niin teknologian-, koulutuksen-, tutkimuksen-, yhdistys-, yritystoiminnan kuin viranomaispuolenkin edustustajia. Avoimuus, tiedon jakaminen ja kokeilevuus ovat keskeisiä Sometun toimintatavassa.


title: Sometu

text: Sometu-verkosto syntyi 16. marraskuuta 2007 samannimisen kokeilevan miniseminaarin myötä. Ning-pienyhteisön perusti Ville Venäläinen, mutta alusta lähtien mukana olivat hänen lisäkseen Kari A. Hintikka ja Anne Rongas.


title: Sometu

text: Venäläinen järjesti kokeellisen miniseminaarin Otavan opistolla, ajatuksenaan tarkastella sosiaalista mediaa ilmiönä eri näkökulmista. Tapahtuman lähtökohtana oli osallistaa tuleva yleisö ja muut verkossa toimivat rakentamaan tapahtumaa, mitä varten rakennettiin yhteinen Ning-sivusto. Sivusto keräsi heti joukon asiasta kiinnostuneita jäseniä ja käyttäjämäärä oli noussut vuoden 2009 toukokuuhun mennessä jo yli 1 300:aan.


title: Sometu

text: Alkuperäisessä seminaarissa toimivat esiintyjinä Anne Rongas, Kari A. Hintikka, Roope Mokka sekä Timo Vuorensola. Rongas edusti opetuksen näkökulmaa, Hintikka lähestyi kansalaismedian näkökulmasta, Mokka käsitteli osallistavaa demokratiaa ja Vuorensola esitteli sosiaalisen median menetelmien hyödyntämistä elokuvatuotannossa.


title: Sometu

text:
Vuonna 2009
Sometu oli mukana Interaktiivinen tekniikka koulutuksessa 2009 -tapahtuman Avoimet sisällöt -torilla otsikolla "Sosiaalisen median kioski – uusimmat lelut viimeisimmillä härpäkkeillä 'hands on' -hengessä." Hämeenlinnassa Tapahtuman toiminnan suunnittelu tehtiin Sometu-verkoston Ning-yhteisön ITK2009-ryhmässä.
Kotkassa järjestettiin 13. toukokuuta 2009 Sometu ja AVOin tulevaisuus -tapahtuma.


title: Sometu

text:
Vuonna 2010
Sometu oli mukana Interaktiivinen tekniikka koulutuksessa 2010 -tapahtuman Sometu- sekä Some-yritys -teemaseminaareilla 22.-23.4.2010 Hämeenlinnassa. Tapahtuman toiminnan suunnittelu tehtiin Sometu-verkoston Ning-yhteisön ITK2009-ryhmässä.


title: Sometu

text:
Vuonna 2011
Sometu oli mukana Interaktiivinen tekniikka koulutuksessa 2011 -tapahtuman "Ilmiö-café, Mobiili paluu luontoon ja Matkatoimisto SoMe+Speaker's Corner" -ohjelmilla 6.-8.4.2011 Hämeenlinnassa. Tapahtuman toiminnan suunnittelu tehtiin Sometu-verkoston Ning-yhteisön ITK2011 - Valmisteluryhmässä.


title: Sometu

text:
Vuonna 2012
Sometu oli mukana Interaktiivinen tekniikka koulutuksessa 2012 -tapahtumassa Nyt pelittää! strategisella joukkueroolipelillä 19.4.2012 Hämeenlinnassa. Nyt pelittää! -pelin ideoi, suunnitteli ja toteutti Sometu-verkosto. Tapahtuman toiminnan suunnittelu tehtiin Sometu-verkoston Ning-yhteisön ITK2009-ryhmässä. Pelistä kirjoitettiin opas, jonka sisältöä koostettiin myös wikiin. Pelistä on kirjoitettu myös casekuvaus Viisautta virtuaalimaailmoihin ja lisättyyn todellisuuteen -wikikirjaan.


title: Sometu

text: Verkostossa oli 4409 jäsentä 23.05.2012 ja 4839 jäsentä syyskuun lopussa vuonna 2013.


title: Sometu

text: Sometu-verkoston taustalla on vuosien ajan työskennellyt vapaaehtoisesti joukko vapaaehtoisia. Toiminta on ollut sekä nettikätilöintiä eli verkoston synnytysavun antamista että fasilitointia eli verkoston avustamista, mahdollisuuksien luomista ja moderointia. Ns. konehuoneen pääkäyttäjänä toimi Anne Rongas vuosina 2007-2009 vapaaehtoisena ja osa-aikaisena kesään 2010, osa-aikaisena Pauliina Mäkelä kesästä 2010 syksyyn 2012 ja osa-aikaisena Eija Kalliala syksystä 2012 lähtien.


title: Vaalioikeus

text: Vaalioikeus tarkoittaa oikeutta äänestää vaaleissa ja olla niissä ehdokkaana eli äänioikeutta ja vaalikelpoisuutta. Suomessa vaalioikeus on kaikilla yhtäläinen, ja se vahvistettiin sekä äänioikeuden että vaalikelpoisuuden osalta, kun valtiopäiväjärjestys ja vaalilaki hyväksyttiin 1. kesäkuuta 1906 ja Suuriruhtinas vahvisti ne 20. heinäkuuta 1906.


title: Otto (major domus)

text: Otto (k. 643 tai 644) oli Austrasian major domus eli käskynhaltija vuosina 640–643. Edellisen major domuksen Pipin I:n kuoltua Otto onnistui saamaan viran haltuunsa ennen Pipinin poikaa Grimoaldia. Ilmeisesti Grimoald murhautti Oton.


title: Karvakarhunsammal

text: Karvakarhunsammal ("Polytrichum piliferum") on kuivilla paikoilla kasvava pienikokoinen karhunsammal. Se on väriltään ruskehtavan vihreä. Sen lehden reunat ovat kääntyneet lehden päälle ja lehdet ovat yläpinnalta kiiltävät. Sen lehtien kärjessä on valkoinen kärkikarva. Karvakarhunsammal on yleinen koko Suomessa.


title: Karvakarhunsammal

text: Karvakarhunsammal muistuttaa kangaskarhunsammalta ("Polytrichum juniperinum").


title: Télécoms Sans Frontières

text: Télécoms Sans Frontières eli "Tietoliikenne ilman rajoja" on satelliittitietoliikennettä ja sen tuomia hyötyjä kehitysmaissa ja kriisialueilla edistävä yleishyödyllinen yhdistys.


title: Télécoms Sans Frontières

text: Télécoms Sans Frontièresin partnereina ovat YK, EU ja länsimaiden suuret tietoliikenneyhtiöt, joille organisaatio voi olla väylä ko. markkinoille penetraatioon. Vuonna 2009 organisaatio koulutti Väli-Amerikan ja Itä-Aasian maihin 40 tietoliikenneteknikkoa.


title: Nigerian anglikaanikirkko

text: Nigerian anglikaanikirkko on anglikaanisen yhteisön toiseksi suurin jäsenkirkko, johon kuuluu noin 18 miljoonaa jäsentä Nigerian 140 miljoonasta asukkaasta. Sen priimas on Peter Akinola.


title: Hongkongilainen influenssa

text: Hongkongilainen influenssa oli vuonna 1968–69 levinnyt influenssa A, tyyppiä H3N2. Influenssaviruksen aiheuttamaan sairauteen menehtyi maailmanlaajuisesti noin 700 000 – 1 000 000 ihmistä, jonka perusteella voi laskea, että virus oli 2–4 kertaa kausi-influenssaa tappavampi. Tautiin sairastui maailmanlaajuisesti noin miljardi ihmistä.


title: Hongkongilainen influenssa

text:
Yhdysvalloissa viruksen aiheuttamaan influenssaan kuoli 33 800 henkeä eli saman verran kuin kausi-influenssassa normaalistikin. Kuolleisuus oli 0,17 tuhannesosaa Yhdysvaltain väestöstä.
Yhdysvaltain ensimmäiset tapaukset havaittiin syyskuussa 1968, ja tauti levisi erittäin laajasti joulukuussa 1968. Viruksen aiheuttamat kuolemat huipentuivat Yhdysvalloissa joulukuun 1968 ja tammikuun 1969 välisenä aikana. Virusta vastaan valmistui rokote vuoden 1969 alkupuolella.


title: Odo (Akvitania)

text: Odo (myös Eudes tai Eudo; k. 735) oli noin vuodesta 700 lähtien Akvitanian herttua. Hän hallitsi Gallian kaakkoisosaa ja piti pääkaupunkinaan Toulousea.


title: Odo (Akvitania)

text: Odo liittoutui vuonna 718 Neustrian kuninkaan Kilperik II:n ja tämän major domuksen Ragenfridin kanssa Austrasian major domus Kaarle Martelia vastaan. Kilperikin hävittyä Kaarlelle Soissonsissa samana vuonna Odo teki rauhan Kaarlen kanssa.


title: Odo (Akvitania)

text: Odon hallituskausi oli sotaisaa aikaa, ja hän joutui taistelemaan sekä Umaijadeja että frankkeja vastaan. Vuonna 735 Odon syrjäytti hänen poikansa Hunald, ja pian tämän jälkeen Odo kuoli.


title: Aasialainen influenssa

text: Aasialainen influenssa oli vuosina 1956–1958 pandemiaksi laajentunut influenssaepidemia, jonka viruksen tyyppi on A H2N2. Virus sairastutti arviolta 900 miljoonaa ihmistä ja tappoi maailmanlaajuisesti 1–4 miljoonaa, luultavimmin 2 miljoonaa henkeä eli moninkertaisesti enemmän kuin normaali kausi-influenssa.


title: Aasialainen influenssa

text: Yhdysvalloissa tauti esiintyi ensi kertaa kesäkuussa 1957 mutta levisi laajalle vasta lokakuussa. Virukseen kuoli eniten ihmisiä syyskuun 1957 ja maaliskuun 1958 välisenä aikana. Yhdysvalloissa kuoli noin 69 800 henkeä, mikä oli kaksi kertaa enemmän kuin tavallisessa influenssassa. Yhdysvaltain väestön kuolleisuus tautiin oli 0,4 promillea.


title: Aasialainen influenssa

text: Isossa-Britanniassa Englannissa ja Walesissa kuoli noin 30 000 ihmistä, ja kuolleisuus tautiin oli 1,3–3,5 tuhatta sairastunutta kohti. Otoksen (29 lääkäriä) mukaan kuolleisuus oli noin 2,3 tuhatta kohti. Tällöin tauti olisi ollut Yhdysvaltain terveysministeriön nykyisin käyttämän asteikon mukaan luokan 2 pandemia.


title: Aasialainen influenssa

text: Suomessa tautiin sairastui noin kolmasosa väestöstä ja kuoli 1 300 ihmistä.


title: Mikko Jalonen

text: Mikko Jalonen (s. 8. lokakuuta 1982 Forssa) on suomalainen aktiiviuransa lopettanut koripalloilija. 186 cm pitkän Jalosen kasvattajaseura on Forssan Koripojat.


title: Mikko Jalonen

text: Jalonen aloitti pelaamisen Forssan Koripojissa 7-vuotiaana. Vuonna 2003 hän siirtyi Korihaiden liigamiehistöön. Kahden kauden jälkeen hän siirtyi Turun NMKY:n riveihin, jossa hän voitti Vuoden I-divisioonapelaajan palkinnon kahdesti vuosina 2006 ja 2007. Jalonen teki paluun Korisliigaan vuonna 2008, kun hän meni takaisin kasvattajaseuraansa. Kaudeksi 2009–2010 hän siirtyi Korihaihin yhden vuoden sopimuksella. Hän jatkoi sopimustaan vuonna 2010 yhdellä ja vuonna 2011 kahdella vuodella. Jalonen valittiin kaudella 2010–2011 Korisliigan parhaaksi kuudenneksi pelaajaksi.


title: Mikko Jalonen

text: Kaudella 2014–2015 Jalonen valittiin Vuoden I-divisioonapelaajaksi. Kesäkuussa 2015 hän teki jatkosopimuksen Korihaiden kanssa. Samoin seuraavalla kaudella.


title: Mikko Jalonen

text: Kesäkuussa 2016 Jalonen teki Korihaiden kanssa jatkosopimuksen.


title: Mikko Jalonen

text:
Kauden 2016-2017 päätteeksi Jalonen ilmoitti lopettavansa peliuransa. Jalonen pelasi Korihaissa yhteensä 400 virallista ottelua tehden niissä 4554 pistettä, 1037 levypalloa ja 1184 syöttöä. Kaikki lukemat ovat Korihaiden seurahistorian kaikkien aikojen-tilastoissa kymmenen parhaan joukossa.
Jalonen on koulutukseltaan yhdyskuntatekniikan insinööri ja on työskennellyt muun muassa Uudenkaupungin rakennusmestarina. Hänen perheeseensä kuuluvat vaimo ja kolme poikaa.


Jääkiekon 1. divisioonan maailmanmestaruuskilpailut 2008 pelattiin Innsbruckissa, Itävallassa (A-lohko) sekä Sapporossa, Japanissa (B-lohko). Kilpailun voittajina A-sarjaan vuodeksi 2009 nousi Itävalta ja Unkari. 2. divisoonaan putosivat Etelä-Korea ja Viro.Sarjataulukko
Ottelut


title: Jääkiekon 1. divisioonan maailmanmestaruuskilpailut 2008

text:
Sarjataulukko
Ottelut


title: Sinun jälkeesi, Max

text: Sinun jälkeesi Max on Leena Parkkisen esikoisromaani vuodelta 2009. Se valittiin Helsingin Sanomain kirjallisuuspalkinnon saajaksi vuoden parhaana suomenkielisenä esikoisteoksena.


title: Sinun jälkeesi, Max

text: Teoksen päähenkilöinä ovat 1899 syntyneet siamilaiset kaksoset Isaac ja Max, jotka saavat toimeentulonsa sirkuksesta. Parkkinen kirjoittaa heidän esineellistämisestään. Hän kyseenalaistaa normaaliuden ja poikkeavuuden sisällön ja pohtii ihmisen identiteettiä uudesta näkökulmasta.


title: Extreme Rules (2009)

text: Extreme Rules on amerikkalaisen vapaapainin järjestämä tapahtuma, joka järjestettiin 7. kesäkuuta 2009. Extreme Rules tapahtumia on ollut vuodesta 2005 lähtien One Night Stand -nimellä mutta se vaihdettiin Extreme Rules -nimiseksi. Jeff Hardy kyllä voitti Ladder -matsin, mutta CM Punk käytti Money in the Bank -salkkunsa ja voitti näin World Title -vyön.


title: Antichrist (elokuva)

text: Antichrist on Lars von Trierin ohjaama, vuonna 2009 valmistunut elokuva. Elokuvan ovat käsikirjoittaneet von Trier ja Anders Thomas Jensen. Elokuvan pääosissa näyttelevät Willem Dafoe ja Charlotte Gainsbourg.


title: Antichrist (elokuva)

text: Elokuva esitettiin ensi kerran 18. toukokuuta 2009 Cannesin elokuvajuhlilla, jossa se sai järkyttyneen vastaanoton väkivaltaisen ja seksuaalisen kuvastonsa takia, ja sen hyväksymistä Cannesiin hämmästeltiin. "Antichrist" sai Pohjoismaiden neuvoston vuoden 2009 elokuvapalkinnon.


title: Antichrist (elokuva)

text: Trier leikkaa tuotantoyhtiön ilmoituksen mukaan pahimmat järkytystä aiheuttaneet kohdat pois ja tekee elokuvasta "katolisen version", jota voidaan esittää Etelä-Euroopassa ja Yhdysvalloissa.


title: Antichrist (elokuva)

text: Gainsbourg sai Cannesissa roolisuorituksestaan parhaan naisnäyttelijän palkinnon.


title: Antichrist (elokuva)

text: Elokuvan tekoa on leimannut Trierin masennus ja siitä toipuminen. Hän ei voinut käsien vapinan vuoksi poikkeuksellisesti itse kuvata elokuvaa. Helsingin Sanomien kriitikon Veli-Pekka Lehtosen mukaan elokuvan tausta voi olla vähintään yhtä kiinnostava kuin itse teos.


title: Antichrist (elokuva)

text: Ohjaaja on omistanut elokuvan neuvostoelokuvan mestari Andrei Tarkovskille.


title: Antichrist (elokuva)

text: Kritiikissä elokuvaa luonnehditaan ahdistavan raa'aksi. Se sai Nyt-liitteen viideltä kriitikolta pistekeskiarvon 3,8.


title: Kaarina Koivistoinen

text: Aune Kaarina Koivistoinen (ent. Pajo, o.s. Korpinen, s. 12. syyskuuta 1943 Seinäjoki) on suomalainen liberaali poliitikko. Koivistoinen toimi Liberaalisen kansanpuolueen puheenjohtajana vuosina 1990–1992. Hän on koulutukseltaan filosofian lisensiaatti.


title: Kaarina Koivistoinen

text: Koivistoinen on syntynyt Seinäjoella, ja hän kuuluu juuriltaan muun muassa Jaakko Ilkasta polveutuvaan 14. sukupolveen ja Enckell-suvun pohjalaiseen sukuhaaraan.


title: Kaarina Koivistoinen

text: Koivistoinen liittyi LKP:hen vuonna 1972. Hänet valittiin Vantaan kaupunginvaltuustoon vaaleissa 1976. Hän toimi pitkään Liberaalisen kansanpuolueen Naiset -yhdistyksen puheenjohtajana sekä naisjärjestöjen kansallisissa ja kansainvälisissä tehtävissä. Koivisitoinen toimi myös puolueensa edustajana muun muassa Liberal Internationalissa, Suomen ETYK-toimikunnassa ja YK:n valtuuskunnassa.


title: Kaarina Koivistoinen

text: Koivistoinen tutki sisäilman laatua ensimmäisten joukossa Helsingin yliopistossa, ja hän julkaisi tutkimuksen Vantaan koulujen sisäilman laadusta 1986. Hän kirjoitti myös kolumneja ajankohtaisista asioista muun muassa Vantaan Sanomiin ja osallistui monin tavoin Vantaan kunnallispolitiikkaan. Rehtorina ja opettajana hän keskittyi mielellään haastaviin kokeiluihin ja kehittämistoimiin.


title: Kaarina Koivistoinen

text: Koivistoisella on kolme lasta.


title: Konfirmaatioholismi

text: Konfirmaatioholismi tai tietoteoreettinen holismi on näkemys, jonka mukaan yksittäistä tieteellistä teoriaa ei voida testata eristyksissä, vaan teorian testaaminen riippuu aina muista teorioista ja hypoteeseista.


title: Konfirmaatioholismi

text: Esimerkiksi 1800-luvun ensimmäisellä puoliskolla tähtitieteilijät tekivät havaintoja Uranuksen radasta nähdäkseen, vastaako se Newtonin vetovoimalain ennustamaa rataa; näin ei ollut. Mahdollisia selityksiä oli paljon, kuten se, että teleskoopilla tehdyt havainnot olivat vääriä jostakin tuntemattomasta tekijästä johtuen; tai Newtonin lait olivat virheellisiä; tai Jumala liikuttaa eri planeettoja eri tavalla. Lopulta kuitenkin hyväksyttiin, että Uranuksen rataan vaikutti vielä tuntematon planeetta, jolloin oletus siitä, että aurinkokunnassa on seitsemän planeettaa, on virheellinen. Urbain Le Verrier laski tämän hypoteettisen planeetan likimääräisen sijainnin ja sen olemassaolo vahvistettiin vuonna 1846. Planeettaa kutsutaan nykyisin Neptunukseksi.


title: Konfirmaatioholismi

text: Konfirmaatioholismissa on kaksi puolta. Ensimmäinen on se, että havaintojen tulkinta on teoriasidonnaista (usein käytetään ilmaisua ”teoriapitoista”). Ennen kuin teleskoopilla tehdyt havainnot hyväksytään, voidaan tarkastella teleskooppien optiikkaa, teleskoopin kiinnitystä ja suuntausta, sekä sitä oletusta, että valo etenee suoraviivaisesti (jonka Albert Einstein osoitti vääräksi). Toinen puoli on se, että havaintoaineisto yksissään on riittämätöntä sen määrittämiseen, mikä teoria on oikea. Kukin edellä mainittu vaihtoehto saattaisi olla oikea, mutta lopulta vain yksi hyväksyttiin.


title: Konfirmaatioholismi

text: Siitä, että teorioita voidaan testata vain suhteessa toisiin teorioihin, seuraa, että on aina mahdollista väittää, etteivät sellaiset testitulokset, jotka vaikuttavat kumoavan jonkun suosiman teorian, itse asiassa kumoakaan teoriaa. Sen sijaan voidaan väittää, että testitulokset poikkeavat teorian tekemistä ennusteista siksi, että jokin toinen teoria on virheellinen tai tuntematon. Ehkä testilaitteisto oli vinossa siksi, että siivooja tönäisi sitä edellisenä yönä; tai ehkä kaikkeudessa on pimeää ainetta, joka selittää joidenkin galaksien erikoisen liikkeen.


title: Konfirmaatioholismi

text: Tästä seuraa, että tieteilijöiden tulee arvioida, mitkä teoriat hyväksyä ja mitkä hylätä. Käytännössä tällainen arviointi perustuu hypoteesien tilastolliseen testaamiseen, joka perustuu matemaattiseen tilastotieteeseen.


title: Konfirmaatioholismi

text: Konfirmaatioholismi suuntautuu ajatuksena naiivia falsifiointia vastaan, eli sitä ajatusta vastaan, että jokin teoria voitaisiin osoittaa vääräksi jonkin yksittäisen teorian kanssa epäyhteensopivan havainnon kautta.


title: Konfirmaatioholismi

text: Oletetaan, että teorian "T" perusteella voidaan odottaa havaintoa (eli tulosta) "O":


title: Konfirmaatioholismi

text: Vaadittua havaintoa ei kuitenkaan tehdä, eli:


title: Konfirmaatioholismi

text: Tällöin modus tollens -periaatteella seuraa:


title: Konfirmaatioholismi

text: Kaikki havainnot hyödyntävät varhaisempia oletuksia "p", jotka voidaan esittää seuraavasti:


title: Konfirmaatioholismi

text: ja näin


title: Konfirmaatioholismi

text: joka on De Morganin lakien perusteella sama kuin


title: Konfirmaatioholismi

text: Toisin sanoen siitä, että havainnon tekemisessä epäonnistutaan, seuraa vain se, että jonkin varhaisemman oletuksen, joka oli osana havainnon tekemisessä, tulee olla virheellinen. Näin sellainen havainto, joka vaikuttaa falsifioivan teorian, voidaan aina hylätä väittämällä, että joku sen taustalla olevista oletuksista on virheellinen; ja koska tällaisia taustalla olevia oletuksia on ääretön määrä, mikä tahansa havainto voidaan aina saada yhteensopivaksi minkä tahansa teorian kanssa.


title: Konfirmaatioholismi

text: Vastaavasti teoria koostuu joukosta hypoteeseja "h",


title: Konfirmaatioholismi

text: josta seuraa


title: Konfirmaatioholismi

text: Toisin sanoen siitä, että jokin teoria osoittautuu virheelliseksi, seuraa, että jokin sen taustalla ollut hypoteesi on virheellinen. On aina mahdollista pelastaa falsifioitu teoria väittämällä, että vain eräs sen taustahypoteeseista in virheellinen; ja jälleen, koska tällaisia hypoteeseja on ääretön määrä, mikä tahansa teoria voidaan saada sopimaan yhteen minkä tahansa havainnon kanssa. Näin pelkästään havaintoaineiston perusteella on mahdotonta määrittää, onko teoria virheellinen.


title: Konfirmaatioholismi

text: Teorian teoriakehikko (formaalinen käsitteellinen skeema) on yhtä avoin tarkistamiselle kuin teorioiden sisällöt. W. V. O. Quinen ajatuksen mukaan teoriat kohtaavat maailman kokonaisuutena. Ajatus on ongelmallinen analyyttinen-synteettinen-erottelulle, koska (Quinen näkemyksen mukaan) tällainen erottelu olettaa, että jotkut tosiseikat ovat tosia pelkästään kielen ansiosta. Jos käsitteellinen skeema on yhtä avoin tarkistamiselle kuin synteettinen sisältö, tällöin teoriakehikon ja teorian sisällön välillä ei ole uskottavaa eroa, koska analyyttisen ja synteettisen välillä ei ole eroa.


title: Konfirmaatioholismi

text: Vaikka alimääräytyneisyys ei osoitakaan Karl Popperin ensimmäisenä esittämää falsifioitavuuden periaatetta vääräksi, Popper itse myönsi, että teorian jatkuva ad hoc -korjailu tarjoaa sille keinon välttää falsifioiduksi tuleminen. Tällöin säästäväisyyden periaate eli Occamin partaveitsi tulee tärkeään osaan. Sen mukaan useammasta saman ilmiön selittävästä teoriasta tulee suosia yksinkertaisempaa — tässä tapauksessa sitä, joka on vähemmän riippuvainen jatkuvasta ad hoc -korjailusta.


title: Draper Fisher Jurvetson

text: Draper Fisher Jurvetson (DFJ) on yhdysvaltalainen pääomasijoitusyhtiö, joka toimii venture capital -rahoittajana. Yhtiön päämaja on Menlo Parkissa, Kaliforniassa. Se hallinnoi noin 4,5 miljardin dollarin sijoitusomaisuutta.


title: Draper Fisher Jurvetson

text: Draper Fisher Jurvetsonin tunnettuihin sijoituksiin kuuluvat muun muassa Hotmail, Overture, Baidu, Skype, Technorati, SugarCRM, Meebo ja Tesla Motors. Yritys on nimetty perustajiensa Timothy C. Draperin, John H. N. Fisherin ja Steve Jurvetsonin mukaan.


title: X-Men Origins: Wolverine

text: X-Men Origins: Wolverine on vuonna 2009 ensi-iltansa saanut supersankarielokuva, joka perustuu Marvel Comicsin suosittuun Wolverine-sarjakuvahahmoon. Se on "X-Men" -elokuvasarjan neljäs osa ja ensimmäinen spin-off -elokuva. Elokuvan ohjasi Gavin Hood ja sen käsikirjoittivat David Benioff ja Skip Woods. Pääosissa näyttelevät Hugh Jackman, Liev Schreiber, Danny Huston, will.i.am, Lynn Collins, Taylor Kitsch ja Ryan Reynolds. Elokuva kertoo Wolverinen menneisyydestä sekä hänen suhteestaan velipuolensa Victor Creedin kanssa. Elokuva paljastaa myös Wolverinen tapaamisen eversti William Strykerin sekä tämän X-Tiimin kanssa, ja näyttää kuinka Wolverinen luusto vahvistettiin tuhoutumattomalla adamantiumilla osana Strykerin Ase X -ohjelmaa.


title: X-Men Origins: Wolverine

text: Elokuva kuvattiin suurimmalta osin Australiassa ja Uudessa-Seelannissa, ja myös Kanadassa kuvattiin muutamia otoksia. Kuvaukset alkoivat tammikuussa 2008 ja päättyivät toukokuussa. Tuotanto ja jälkituotanto viivästyivät sään ja Jackmanin muiden projektien takia. Käsikirjoitus oli vielä kesken kuvausten alkaessa, mikä aiheutti eripuraa Hood ja Foxin johtajien välille. Viimeistelemätön versio vuoti Internettiin kuukausi ennen ensi-iltaa.


title: X-Men Origins: Wolverine

text: "X-Men Origins: Wolverinen" sai ensi-iltansa 1. toukokuuta 2009 ja oli taloudellinen menestys: se tuotti maailmanlaajuisesti yli 373 miljoonaa dollaria. Kriitikoilta elokuva sai pääosin negatiivisen vastaanoton. He moittivat elokuvaa epäinspiroivaksi ja pitivät myös sen käsikirjoitusta ja visuaalisia efektejä heikkoina, mutta Jackmanin roolisuoritus sai positiivista palautetta. Jackman itse ei ollut elokuvaan tyytyväinen. Vuonna 2013 sai ensi-iltansa toinen Wolverine-elokuva nimeltä "Wolverine".


title: X-Men Origins: Wolverine

text: Vuoden 1845 Kanadassa nuori James Howlett näkee isänsä saavan surmansa renki Thomas Loganin käsissä. Tämä trauma aktivoi pojan mutaation, ja hänen rystysistään kasvaa luukynnet, joilla poika tappaa isänsä murhaajan. Kuollessaan Logan kuitenkin kertoo Jamesille olevansa tämän oikea isä. Järkyttynyt James pakenee Loganin lapsen eli oman velipuolensa, Victor Creedin, kanssa. Kaksikko kulkee rinnakkain taistelusta toiseen osallistuen Yhdysvaltain sisällissotaan ja molempiin maailmansotiin. Vietnamin sodassa Victor yrittää raiskata naisen ja tappaa esimiehensä tämän yrittäessä estää häntä. Taistelun päätteeksi veljekset vangitaan ja teloitetaan, mistä nämä kuitenkin selviävät mutaationsa avulla. Tämän jälkeen heidän luokseen saapuu majuri William Stryker, joka tarjoaa heille mahdollisuutta liittyä kokoamaansa erikoisryhmään, X-Tiimiin, johon kuuluvat Agentti Zero, Wade Wilson, John Wraith, Fred Dukes ja Chris Bradley. Kaksikko suostuu, mutta ryhmän kyseenalaiset hankkeet saavat Jamesin myöhemmin eroamaan.


title: X-Men Origins: Wolverine

text: Kuusi vuotta myöhemmin Loganin nimen ottanut James asuu Kanadassa tyttöystävänsä Kayla Silverfoxin (Silverfox eli Hopeakettu) kanssa. Stryker kuitenkin saapuu tapaamaan Logania ja varoittaa, että joku on tappanut ryhmän entisiä jäseniä. Pian tämän jälkeen Victor murhaa Kaylan ja pahoinpitelee Loganin. Stryker tarjoaa Loganille tapaa kostaa veljelleen, joten Loganille tehdään leikkaus, jossa tämän luuranko vahvistetaan adamantiumilla, lähes tuhoutumattomalla metallilla. Ennen toimenpidettä Logan ottaa uudeksi nimekseen Wolverine. Leikkauksen aikana Stryker määrää Wolverinen muistin pyyhittäväksi, mutta tämä kuulee keskustelun ja pakenee paikalta Agentti Zero perässään. Pakomatkallaan Wolverine saa hetkeksi suojaa vanhan pariskunnan luota, mutta paikalle saapuva Agentti Zero tappaa heidät ja kuolee pian itsekin Wolverinen käsissä.


title: X-Men Origins: Wolverine

text: Wolverine suunnittelee yhä kostoa ja tapaa Wraithin ja Dukesin. Wraith kertoo Wolverinen tarvitseman tiedon olevan Dukesilla, mutta tämä on syömishäiriön johdosta lihonut ja luulee Wolverinen pilkkaavan häntä. Wolverine ja Dukes nyrkkeilevät, ja Wolverine voittaa adamantium-luurankonsa avulla. Wolverine saa tietää Dukesilta Strykerin laboratoriona toimivasta saaresta, missä Stryker tekee kokeita mutanteille. Yksi näistä koekaniineista, Gambiitti, on paennut saarelta, joten Wolverine lähtee tapaamaan tätä Wraithin kanssa. Samaan aikaan Victor kidnappaa nuoren mutantin, Kykloopin, Strykerille koehenkilöksi.


title: X-Men Origins: Wolverine

text: Saavuttuaan New Orleansiin Wolverine menee tapaamaan Gambiittia, joka ei kuitenkaan luota Wolverineen vaan hyökkää tämän kimppuun. Samalla Wraith joutuu taisteluun Victoria vastaan ja kuolee, minkä päätteeksi Victor ottaa tämän ruumiista verinäytteen. Taistellessaan yhä Gambiitin kanssa Wolverine lentää seinän läpi Victorin viereen, ja veljekset alkavat taistella keskenään. Vahvistunut Wolverine on jo lähellä voittoa, mutta viimein Gambiitti keskeyttää taistelun, ja Victor pakenee paikalta. Suostuteltuaan Gambiitin yhteistyöhön Wolverine pääsee tämän mukana Strykerin saarelle, joka paljastuu Three Miles Islandiksi. Saarella Strykerin esimies kieltää Strykeriä jatkamasta kokeita. Hän tietää, että Stryker haluaa tappaa mutantit, koska hänen mutantiksi paljastunut poikansa tappoi äitinsä. Stryker tappaa esimiehensä ja jatkaa kokeita. Wolverine saapuu saarelle ja saa tietää kuolleeksi luulemansa tyttöystävänsä Kaylan olevan yhä hengissä ja kaikkien tapahtumien olleenkin huijausta, jossa Stryker on luvannut Kaylalle vapauttaa hänen siskonsa. Itsensä petetyksi tunteva Wolverine aikoo jo poistua paikalta, mutta päätyy taistelemaan veljensä kanssa. Lopulta hän säästää tämän hengen ja auttaa sen jälkeen Kaylaa vapauttamaan vangitut mutantit.


title: X-Men Origins: Wolverine

text: Sillä aikaa Stryker aktivoi X-Tiimin Wade Wilsonista luodun Ase XI:n, supersotilaan, jolla on useiden muiden mutanttien kyvyt: Wolverinen paranemiskyky, Wraithin teleportaatio ja Kykloopin optiset säteet. Lisäksi Ase XI:llä on aseenaan molemmissa käsissä orgaaniset miekat. Wolverine pidättelee Ase XI:tä samalla, kun muut mutantit pakenevat. Mutanttien seurue pääsee ulos laitoksesta ja kohtaa professori Charles Xavierin, joka tarjoaa heille suojaa mutanttikoulustaan. Kuolettavasti haavoittunut Kayla päättää kuitenkin palata Wolverinen rinnalle muiden paetessa. Wolverinen kamppaillessa Ase XI:ta vastaan hänen avukseen saapuu Victor, ja yhdessä veljekset päihittävät vastustajansa. Stryker kuitenkin yllättää Wolverinen ja ampuu tätä päähän adamantiumluodeilla. Ennen kuolemaansa Kayla käyttää kykyjään ja pakottaa Strykerin kävelemään pois. Tajuttomana ollut Wolverine herää pian Gambiitti rinnallaan, mutta on menettänyt muistinsa. Kuullessaan poliisin ja ambulanssin äänet, kaksikko eroaa toisistaan ja pakenee paikalta Kaylan ruumiin ohi.


title: X-Men Origins: Wolverine

text: Lopputekstien aikana tulee kohtaus, jossa Stryker kävelee tiellä, jalat verillä Kaylan mutanttivoiman alaisena. Armeija saapuu paikalle ja pidättää hänet kuulusteltavaksi tekemästään murhasta.


title: X-Men Origins: Wolverine

text: Eri teattereissa on esitetty kaksi eri versiota lopputekstien jälkeen. Toisessa Wolverine on japanilaisessa baarissa ja toisessa päätön Ase XI tavoittelee irti leikattua päätään, ja kun hän koskettaa sitä, irtopää sanoo yleisölle "Shh."


title: X-Men Origins: Wolverine

text: David Benioff, vannoutunut sarjakuvafani, oli ajanut Wolverine-elokuvaprojektia melkein kolmen vuoden ajan ennen kuin hänet palkattiin käsikirjoittamaan se lokakuussa 2004. Valmistautumiseksi hän luki uudestaan Barry Windsor-Smithin "Ase-X" -tarinan sekä Chris Claremontin ja Frank Millerin lyhytsarjan vuodelta 1982. Näiden lisäksi inspiraatiota tarjosi myös vuoden 2001 lyhytsarja "Origins", joka käsittelee Wolverinen elämää ennen Ase-X -projektia. Jackman osallistui myös käsikirjoituksen työstämiseen, koska hän halusi sen olevan enemmän hahmovetoinen tarina kuin edelliset Ryhmä-X-elokuvat. Benioff pyrki luomaan elokuvalle synkemmän ja hieman raa'emman tarinan ja tähtäsi kirjoittaessaan R-ikärajaan, vaikka tiesi tuottajien ja ohjaajan päättävän elokuvan lopullisesta tyylistä. Jackman ei nähnyt samaa tarvetta ja lopulta elokuvan ikärajaksi tuli PG-13.


title: X-Men Origins: Wolverine

text: Ryan Reynolds ja David S. Goyer olivat suunnitelleet Deadpool-elokuvaa New Line Cinemalle jo vuonna 2003, mutta tämä projekti peruuntui, kun he joutuivat keskittymään "yn". Jackmanin mukaan Benioff päätti lisätä hahmon elokuvaansa humoristisena ja hieman erilaisena joistain luonteenpiirteistään. Gambiitin oli alun perin ollut tarkoitus esiintyä jo edellisissä Ryhmä-X-elokuvissa. Jackman piti Gambiitista, koska tämä oli yhtä arvaamaton kuin Wolverine ja heidän suhteensa vastasi hieman Wolverinea ja Pyroa edellisissä elokuvissa. Benioff viimeisteli luonnoksensa lokakuussa 2006, vuotta ennen kuvauksia, joiden oli määrä alkaa Australiassa. Hieman ennen käsikirjoittajien lakkoa James Vanderbilt ja Scott Silver hioivat käsikirjoituksen valmiiksi.


title: X-Men Origins: Wolverine

text: Elokuvan ohjaajaksi oli useita vaihtoehtoja, ja siihen pyydettiin muun muassa X-Men ja X-Men 2 -elokuvien ohjaajaa Bryan Singeria ja elokuvan "" ohjaajaa Brett Ratneria. Siitä kiinnostuivat myös Alexandre Aja sekä Len Wiseman. Lopulta ohjaajaksi julkistettiin Gavin Hood kesäkuussa 2007. Hän oli ohjannut muun muassa elokuvan "Tsotsi", jonka päähenkilö Jackmanin mukaan muistuttaa Logania. Hood kuvaili yhdeksi elokuvan keskeisistä teemoista Wolverinen sisäisen kamppailun eläimellisen sivistymättömyyden ja ihmisluonnon välillä. Hän myös kertoi nauttineensa edellisistä sarjan elokuvista, mutta halusi antaa spin-offille erilaisen tuntuman. Lokakuussa 2008 Fox ilmoitti elokuvan julkaisupäiväksi 1. toukokuuta.


title: X-Men Origins: Wolverine

text: Elokuvan alustavat kuvaukset aloitettiin Foxin studioilla Australiassa jo vuoden 2007 lopussa. Varsinaiset kuvaukset aloitettiin Uudessa-Seelannissa 18. tammikuuta 2008. Siellä kuvausryhmä säilytti räjähteitä paikallisessa luistelukaukalossa, mikä herätti valituksia erityisesti Queenstownin paikallisneuvostolta, ja Fox päätti siirtää osan räjähteistä muualle. Räjähteitä käytettiin myöhemmin kohtauksessa, jossa Hudsonien maatila räjäytettiin. Jackman ja Palermo's Woz Productions keskusteli paikallisneuvoston kanssa räjäytyksistä, ja he saivat käyttöönsä kierrätysasiantuntijan pitämään huolta kuvausten ympäristöystävällisyydestä.


title: X-Men Origins: Wolverine

text: Kuvaukset jatkuivat Foxin studioilla, missä kuvattiin suurin osa kohtauksista, sekä New Orleansissa, Louisianassa. Myös Cockatoon saarta käytettiin kuvauksissa esittämään Three Miles Islandia, sillä saaren suunnattomat rakennukset säästivät lavasteiden digitaalisessa laajentamisessa. Ensisijaiset kuvaukset päätettiin 23. toukokuuta, ja niitä seurasivat toisen kuvausryhmän kuukauden kestäneet kuvaukset Uudessa Seelannissa. Tällöin kuvattiin muun muassa kohtaus, jossa Logan taistelee Normandian maihinnousussa. Lisäksi 12. tammikuuta 2009 Vancouverissa tehtiin vielä viimeiset kuvaukset, joissa viimeisteltiin erityisesti Ryan Reynoldsin kohtaukset, sillä hän oli ollut mukana myös kahden muun elokuvan teossa varsinaisten kuvausten aikana. Nämä elokuvan viimeistelleet kuvaukset tehtiin koululaitoksilla University of British Columbia, Lord Byng Secondary School sekä Kitsilano Secondary School.


title: X-Men Origins: Wolverine

text: 31. maaliskuuta 2009 elokuvan täysimittainen DVD-laatuinen työversio vuosi internetiin. Se vastasi muutoin virallista julkaisua, mutta siitä puuttuivat muun muassa useat erikoisefektit ja oikeat äänitehosteet. Myös Harry Gregson-Williamsin musiikin tilalla oli väliaikainen musiikkiraita, ja elokuvan lopputekstit olivat erilaiset. Elokuvastudio sanoi voivansa jäljittää vuodon lähteen, ja FBI sekä MPAA alkoivat tutkia asiaa. Työversiossa oli viittaus Rising Sun Picturesiin, elokuvassa työskennelleeseen australialaiseen erikoistehosteyritykseen, mutta yritys on kieltänyt pitäneensä hallussaan elokuvan täyttä versiota.


title: X-Men Origins: Wolverine

text: Pian elokuvan vuotamisen jälkeen Roger Friedman, Fox Newsin juorureportteri, erotettiin, koska hän oli kirjoittanut arvostelun elokuvasta internetistä lataamansa version perusteella. Hän jopa kuvaili kuinka helppoa tämän etsiminen ja lataaminen oli, vaikka alkuperäinen vuoto olikin poistettu. Artikkelinsa hän kirjoitti Fox Newsin internetsivuille, mistä se poistettiin välittömästi.


title: X-Men Origins: Wolverine

text: X-Men Origins: Wolverine julkaistiin 29. huhtikuuta 2009 Isossa-Britanniassa, Etelä-Afrikassa sekä Australiassa, 30. huhtikuuta Filippiineillä sekä Dominikaanisessa tasavallassa ja 1. toukokuuta Yhdysvalloissa sekä Kanadassa. Tätä ennen pidettiin kuitenkin maailmanensi-ilta, jonka sijainti päätettiin yleisöäänestyksellä elokuvan virallisilla internetsivuilla. Voittajaksi selviytyi Harkinsin elokuvateatteri Tempessa, Arizonassa, jossa elokuva esitettiin 27. huhtikuuta. Meksikossa elokuvan julkaisu viivästyi toukokuun loppuun sikainfluenssaepidemian johdosta.


title: X-Men Origins: Wolverine

text: Elokuvan ensimmäisenä maailmanlaajuisena julkaisupäivänä Wolverine tuotti arviolta 35 miljoonaa dollaria, joista noin 5 miljoonaa kertyi keskiyön näytöksistä. Tämän myötä elokuva on kaikkien aikojen 16. ensi-iltapäivänään eniten rahaa tuottanut elokuva. Lisäksi se nousi ensimmäisillä viikonloppunäytöksillään viikonlopun katsotuimmaksi elokuvaksi sekä Yhdysvalloissa että Isossa-Britanniassa tuottaen Yhdysvalloissa 85 miljoonaa dollaria ja Isossa-Britanniassa 6,6 miljoonaa puntaa. Elokuva ei kuitenkaan noussut lipunmyynnissä kahden edellisen Ryhmä-X-elokuvan tasolle. "X-Men Origins: Wolverine" tuotti elokuvalevityksessä arviolta 179,9 miljoonaa dollaria Yhdysvalloissa ja yhteensä 373 miljoonaa dollaria maailmanlaajuisesti.


title: X-Men Origins: Wolverine

text: Elokuvan saama vastaanotto oli vaihtelevaa. 18. toukokuuta 2011 Rotten Tomatoesissa elokuvalla oli 37 %:n arvosana 245 arvostelun jälkeen, joista 90 oli "tuoreita" ja 155 "mätiä". Metacriticissä elokuvalla oli 43 pistettä 36 kriitikon arvostelun jälkeen.


title: X-Men Origins: Wolverine

text: "Timen" kriitikko Richard Corliss kommentoi elokuvan olevan hyvä, mutta ei loistava. Hän totesi supersankarimyyttien olevan "niin monimutkaisia, että ainoastaan yksinäinen sarjakuvia lukeva lapsi voi ottaa niistä kaikista selvää". "The New York Timesin" A. O. Scott ennusti elokuvan menestyvän aikaisempien osien suosiolla, vaikka se on todiste supersankarielokuvien mielikuvituksen puutteesta. "The Observerin" Philip French totesi yhä negatiivisemmin, että elokuva on tylsä, ja että se kiinnostaa ainoastaan Marvelin suurimpia faneja. Sen sijaan "New York Postin" Lou Lumenick kirjoitti elokuvasta myönteisesti ja kehui Jackmanin sopivan hyvin yhteen Schreiberin kanssa. Myös "The Christian Science Monitorin" Peter Rainer kehui Jackmanin näyttelijäsuoritusta ja tämän kykyä mukautua täysin erilaisiin rooleihin. "USA Todayn" Claudia Puig kiitti näyttelijänsuoritusten lisäksi elokuvan toimintakohtauksia sekä one-linereita.


title: X-Men Origins: Wolverine

text: Roger Ebert antoi elokuvalle kaksi tähteä neljästä ja kritisoi kuolematonta, kipua tuntematonta päähenkilöä, joka ei herätä katsojassa myötätuntoa. James Berardinelli antoi "X-Men Origins: Wolverinelle" kaksi ja puoli tähteä neljästä ja kirjoitti toimintakohtauksen olleen hyvin toteutettuja, mutta ei ikimuistoisia. Bill Gibron puolestaan antoi elokuvalle neljä tähteä viidestä ja kehui Jackmanin tehneen yksistäänkin elokuvasta loistavan alun vuoden 2009 kesäkaudelle. Hän kuitenkin ennusti, etteivät "puristit" hyväksyisi käsikirjoittajien tekemiä muutoksia sarjakuvan hahmoihin, ja totesi elokuvan lopun jättäneen useita hahmoja selittämättä, mikä vei elokuvan viihdearvoa.


title: X-Men Origins: Wolverine

text: Jotkin kriitikot kritisoivat myös Ryhmä-X-elokuvien jatkuvaa tuottamista ja sarjan viemistä liian pitkälle. Esimerkiksi "The Huffington Postin" Scott Mendelson totesi, että Wolverinea oli nähty jo tarpeeksi aikaisemmissa elokuvissa, ja sanoi elokuvan tehneen hahmosta vain vähemmän kiinnostavan. Samoin CNN:n Tom Charity kommentoi Wolverinen tehneen juuri tarpeeksi pitääkseen elokuvasarjaa hengissä, mutta totesi, että elokuvantekijöiden täytyisi tehdä merkittäviä muutoksia, mikäli aikoisivat jatkaa sarjaa.


title: X-Men Origins: Wolverine

text: Raven Software kehitti elokuvaan pohjautuvan videopelin, jonka Activision Blizzard julkaisi 1. toukokuuta 2009. Pelin käsikirjoitus on Marc Guggenheimin käsialaa, ja osa elokuvan näyttelijöistä toimii myös pelissä hahmonsa äänenä. Pelin juoni ei kuitenkaan ole suora kopio elokuvasta, sillä se on elokuvaversiota laajempi, ja pelissä on mukana muun muassa Vahteja, Wendigo ja Mystikko, joka oli esiintynyt aikaisemmissa Ryhmä-X-elokuvissa. Peli oli myös huomattavasti elokuvaa väkivaltaisempi, ja sen ikäraja on useimmilla konsoleilla K-16 tai K-18.


title: X-Men Origins: Wolverine

text: Elokuvalle varmistettiin jatko-osa 5. toukokuuta eli vain kaksi päivää elokuvan virallisen julkaisuviikonlopun jälkeen. Japaniin sijoittuvan "Wolverine"-nimisen elokuvan julkaisuajankohdaksi tuli kesä 2013. "X-Men Origins: Wolverine" -elokuvan loppukohtauksessa Logan nähdään juomassa baarissa Japanissa. Japani on myös Claremontin ja Millerin elokuvaa innoittaneen lyhytsarjan tapahtumapaikka.


title: X-Men Origins: Wolverine

text: Elokuvassa esiintyneistä Gambiitista sekä Deadpoolista on myös huhuttu mahdollisia elokuvia, ja Deadpool spin-off on varmistunut. "X-Men Origins: Wolverinessä" näytellyt Ryan Reynolds on suostunut uusimaan roolinsa Wade Wilsonina sillä ehdolla, että elokuva olisi täysin uskollinen sarjakuvalle.


title: Moisés Solana

text: Moisés Solana Arciniega (26. joulukuuta 1935 – 27. heinäkuuta 1969) oli meksikolainen F1-kuljettaja. Hän osallistui kahdeksaan F1-osakilpailuun kausina 1963–1968. Hän oli parhaimmillaan kymmenes Meksikon GP:ssä 1964, eikä hän saanut urallaan yhtäkään pistettä.